open-index/open-wikipedia-markdown huggingface dataset:
ചാകോ ദേശീയോദ്യാനം

**ചാകോ ദേശീയോദ്യാനം** (സ്പാനിഷ്: Parque Nacional Chaco), അർജന്റീനയിലെ ചാകോ പ്രവിശ്യയിൽ സ്ഥിതിചെയ്യുന്ന ഒരു ദേശീയോദ്യാനമാണ്. 150 ചതുരശ്ര കിലോമീറ്ററാണ് ഈ ദേശീയോദ്യാനത്തിൻറെ വിസ്തീർണ്ണം. പ്രധാനമായി കിഴക്കൻ ചാകോയിലെ 750 മില്ലീമീറ്ററിനും 1,300 മില്ലീമീറ്ററിനുമുടിയിൽ വാർഷിക മഴ ലഭിക്കുന്നതും ഇളംചൂടുള്ളതുമയാ നിമ്ന്ന മേഖലകളുടെ ഭാഗത്തിൻറെ സംരക്ഷണത്തിന് ഉത്തമോദാഹരണമാണ് 1954 ൽ രൂപീകരിക്കപ്പെട്ട ഈ ദേശീയോദ്യാനം. ക്വെബ്രാച്ചോ മരങ്ങളുടെ സംരക്ഷിത പ്രദേശമാണിത്.

## അവലംബം

വർഗ്ഗം:അർജന്റീനയിലെ ദേശീയോദ്യാനങ്ങൾ
ബരിതു ദേശീയോദ്യാനം

**ബരിതു ദേശീയോദ്യാനം** (സ്പാനിഷ്: *Parque Nacional Baritú*) വടക്കുപടിഞ്ഞാറൻ അർജന്റീനയിലെ സാൾട്ട പ്രോവിൻസിൻറെ വടക്ക് സാന്താ വിക്ടോറിയ ഡിപ്പാർട്ട്‍മെൻറൽ സ്ഥിതിചെയ്യുന്ന ഒരു ദേശീയോദ്യാനമാണ്. ഈ ദേശീയോദ്യാനം ബൊളീവിയിലെ താരിജ പ്രവിശ്യയുമായി അതിർത്തി പങ്കിടുന്നു. ഈ ദേശീയോദ്യാനത്തിലേയ്ക്ക് ഈ രാജ്യത്തിലൂടെ മാത്രമേ റോഡ് മാർഗ്ഗം പ്രവേശിക്കുവാൻ സാധിക്കുകയുള്ളു. 720 ചതുരശ്ര കിലോമീറ്റർ വിസ്തൃതിയുള്ളതാണ് അർജൻറീനയിലെ ഈ ഒരേയൊരു ഉഷ്ണമേഖലാ ദേശീയോദ്യാനം.

## ചിത്രശാല

File:Spectacled Bear 059.jpg|Spectacled bear.
File:Bradypus.jpg|Bradypus.
File:Pn baritu logo.png|Logo of the national park.


## അവലംബം

വർഗ്ഗം:അർജന്റീനയിലെ ദേശീയോദ്യാനങ്ങൾ
കാലിലെഗ്വ ദേശീയോദ്യാനം

**കാലിലെഗ്വ ദേശീയോദ്യാനം** (സ്പാനിഷ്: *Parque Nacional Calilegua*)  അർജൻറീനയിലെ ജൂജൂയി പ്രവിശ്യയിലുള്ള ഒരു ഫെഡറൽ സംരക്ഷിത പ്രദേശമാണ്.1979 ജൂലൈ 19-ന് സ്ഥാപിതമായ ഈ ദേശീയോദ്യാനം, സതേൺ ആൻഡിയൻ യുങ്കാസ് ജൈവ വൈവിധ്യത്തിൻറെ ഒരു സംരക്ഷിത മാതൃകയാണ്. കാലിലെഗ്വ കുന്നുകളുടെ കിഴക്കൻ ചരിവുകളിൽ, ലെഡെസ്മ ഡിപ്പാർട്ടുമെൻറിൽ സ്ഥിതി ചെയ്യുന്ന ഈ ദേശീയോദ്യാനത്തിൻറെ വിസ്തൃതി 76,306 ഹെക്ടറാണ് (763.06 ചതുരശ്ര കിലോമീറ്റർ അഥവാ 2, 294.62 ചതുരശ്ര മൈൽ). അർജൻറീനയുടെ വടക്കൻ പ്രദേശത്തെ ഏറ്റവും വലിയ ദേശീയോദ്യാനമാണിത്.

## ചരിത്രം
ഈ പ്രദേശത്ത്  നേരത്തേതന്നെ തദ്ദേശീയ വർഗ്ഗക്കാർ അധിവസിച്ചിരുന്നു. അവരുടെ ജനവാസ കേന്ദ്രങ്ങൾ ലോവർ നോളിലെ കൃഷിയിറക്കുന്ന പുൽമേടുകളിലാണ് സ്ഥിതി ചെയ്തിരുന്നത്. യങ്കാസ് മേഖലയിൽ വസിച്ചിരുന്ന സമുദായങ്ങളുമായി ബന്ധപ്പെട്ട മൺപാത്ര നിർമ്മിതികളും, മിനുക്കിയ ശിലാനിർമ്മിതമായ മഴു  തുടങ്ങിയ പുരാവസ്തുക്കളും ഇവിടെനിന്നു കണ്ടെടുക്കപ്പെട്ടിട്ടുണ്ട്. പതിനഞ്ചാം നൂറ്റാണ്ടു മുതൽ ഈ പ്രദേശം ഇൻകാകളുടെ അധീനതയിലായിരുന്നു. ഇപ്പോൾ ഈ പ്രദേശം കൊല്ലാ സമൂഹത്തിൻറെ അധിവാസത്തിലാണ്.

## അവലംബം

വർഗ്ഗം:അർജന്റീനയിലെ ദേശീയോദ്യാനങ്ങൾ
അമ്പോറോ ദേശീയോദ്യാനം

**അമ്പോറോ ദേശീയോദ്യാനം**, 912-ലധികം ഇനം പക്ഷികൾ, പ്യൂമ, ഓസിലറ്റ് (ഒരു തരം കാട്ടുപൂച്ച്), അപൂർവ്വമായ കണ്ണാടിക്കരടി എന്നിവയുൾപ്പെടെ, 177 തരം സസ്തനികൾ എന്നിവയുടെ ആവാസസ്ഥലമായ ബൊളീവിയയിലെ ദേശീയോദ്യാനമാണ്.

4,425 ചതുരശ്ര കിലോമീറ്റർ (1,709 ചതുരശ്ര മൈൽ) വിസ്തീർണ്ണമുള്ള ഈ ദേശീയോദ്യാനമേഖല, മനുഷ്യവാസം, വേട്ട, ഖനനം, വനനശീകരണം എന്നിവയിൽ നിന്നും സംരക്ഷിക്കപ്പെടുന്നു. എന്നാൽ ഇതെല്ലാം ഈ ദേശീയോദ്യാനത്തിനുള്ള  ഇപ്പോഴും നിർബാധം തുടരുകയും ചെയ്യുന്നു. അംബൊറോയ്ക്ക് സമീപത്താണ് കരാസ്കോ ദേശീയോദ്യാനം. ഇവ രണ്ടും ചേർന്ന് ഒരു വലിയ സംരക്ഷണ ഘടകം രൂപീകൃതമാകുന്നു.

## അവലംബം
കരാസ്കോ ദേശീയോദ്യാനം

**കരാസ്കോ ദേശീയോദ്യാനം** ബൊളീവിയയിലെ കൊച്ചാബംബ ഡിപ്പാർട്ട്മെന്റിലെ ഒരു ദേശീയോദ്യാനമാണ്. ഈ ദേശീയോദ്യാനത്തിന് ആകെ 6,226 ചതുരശ്ര കിലോമീറ്റർ വിസ്തൃതിയാണുള്ളത്. ഈ മേഖലയിൽ ഏകദേശം 5000 ത്തിലധികം സസ്യവർഗ്ഗങ്ങുടെ കണക്കെടുപ്പു നടത്തിയിട്ടുണ്ട്. ബൊളീവിയിലെ ഏറ്റവും കൂടുതൽ ജീവശാസ്ത്ര വൈവിദ്ധ്യമുള്ള ദേശീയോദ്യാനങ്ങളിലൊന്നാണിത്. ഒരു സംരക്ഷിത മേഖലയായ ഈ ദേശീയോദ്യാനത്തിൽ മനുഷ്യവാസം നിരോധിക്കപ്പെട്ടിരിക്കുന്നു. ഈദേശീയോദ്യാനം 1991 ഒക്ടോബർ 11 നാണ് രൂപീകരിക്കപ്പെട്ടത്.

പർവ്വതപ്രകൃതിയുള്ള പ്രദേശങ്ങളുൾക്കൊള്ളുന്ന ഈ ദേശീയോദ്യാനത്തിൽ വെള്ളച്ചാട്ടങ്ങൾ, താഴ്ന്ന താഴ്വരകൾ, ആഴമുള്ള മലയിടുക്കുകൾ എന്നിവ ഉൾപ്പെടുന്നു. ബൊളീവിയൻ യുങ്കാസ് പരിസ്ഥിതി മേഖലകളുടെ ഭാഗങ്ങളെ ഇത് സംരക്ഷിക്കുന്നു. സമൃദ്ധമായ സസ്യലതാദികൾ നിറഞ്ഞ ഇവിടുത്തെ വനം വംശനാശ ഭീഷണി നേരിടുന്ന നിരവിധി മൃഗങ്ങൾക്കും സസ്യങ്ങൾക്കും മരങ്ങൾക്കും സംരക്ഷണം നൽകുന്നു. ഈ ദേശീയോദ്യാനം, കച്ചബാംബ ഡിപ്പാർട്ട്‍മെൻറിന് കിഴക്കുഭാഗത്തായാണ് സ്ഥിതിചെയ്യുന്നത്. കരോസ്കോ, ടിറാക്വ, ചാപാരെ എന്നീ പ്രവിശ്യകളിലേയ്ക്കും ഇതു വ്യാപിച്ചുകിടക്കുന്നു.

## അവലംബം
റ്റ്സാവോ വെസ്റ്റ് ദേശീയോദ്യാനം

**റ്റ്സാവോ വെസ്റ്റ് ദേശീയോദ്യാനം** കെനിയയിലെ കോസ്റ്റ് പ്രവിശ്യയിൽ സ്ഥിതിചെയ്യുന്ന ഒരു ദേശീയോദ്യാനമാണ്. ഇതിൻറെ ആകെ വിസ്തീർണ്ണം 9,065 ചതുരശ്ര കിലോമീറ്ററാണ്. A109 റോഡ് എന്ന നെയ്റോബി-മൊംബാസ പാതയും ഒരു റെയിൽവേയും ചേർന്ന് **റ്റ്സാവോ വെസ്റ്റ്** ദേശീയോദ്യാനത്തെ സമീപത്തുള്ള **റ്റ്സാവോ ഈസ്റ്റ്** ദേശീയോദ്യാവുമായി വേർതിരിക്കുന്നു. ദേശീയോദ്യാനവും സമീപത്തുള്ള മേച്ചിൽപ്പുറങ്ങളും മറ്റ് സംരക്ഷിത പ്രദേശങ്ങളും  ചേർന്ന് റ്റ്സാവോ കൺസർവേഷൻ് ഏരിയ എന്നറിയപ്പെടുന്നു.

സുമോ വെസ്റ്റ്, മസിമ സ്പ്രിങ്ങ്സ്, സമ്പന്നമായ വ്യത്യസ്ത വന്യജീവികൾ, നല്ല റോഡ് സംവിധാനം, റിനോ റിസേർവ്, റോക്ക് ക്ലൈംബിംഗ്, സോവൊ നദിയിലൂടെ ഗൈഡുകളിലൂടെ നടക്കാനാവുന്നത്. മനോഹരമായ പ്രകൃതി ദൃശ്യങ്ങൾ, മ്‍സിമ അരുവികൾ, സമ്പന്നവും വൈവിദ്ധമാർന്നതുമായ ജീവജാലങ്ങൾ, നല്ല റോഡ് ശൃംഖല, റിനോ റിസർവ്വ്, മലകയറ്റത്തിനുള്ള സാദ്ധ്യതകൾ, ഗൈഡുകളുമൊത്ത് റ്റ്സാവോ നദിയ്ക്കു സമാന്തരമായുള്ള കാൽനടയാത്ര എന്നിവയെല്ലാം കാരണമായി സഞ്ചാരികൾളെ കൂടുതൽ ആകർഷിക്കുന്ന ദേശീയോദ്യാനമാണിത്. കെനിയ വൈൽഡ് ലൈഫ് സർവ്വീസാണ് ഈ ഉദ്യാനം നടത്തുന്നത്.

## അവലംബം

വർഗ്ഗം:കെനിയയിലെ ദേശീയോദ്യാനങ്ങൾ
റ്റ്സാവോ ഈസ്റ്റ് ദേശീയോദ്യാനം

**റ്റ്സാവോ ഈസ്റ്റ് ദേശീയോദ്യാനം** 13,747 ചതുരശ്ര കിലോമീറ്റർ പ്രദേശത്തു പരന്നു കിടക്കുന്ന കെനിയയിലെ ഏറ്റവും പഴക്കമേറിയ ദേശീയോദ്യാനങ്ങളിലൊന്നാണ്. നേരത്തെ തരു മരുഭൂമി എന്നറിയപ്പെട്ടിരുന്ന വർഷത്തിൽ കുറച്ചു മാത്രം മഴകിട്ടുന്ന ഈ പ്രദേശത്തു സ്ഥിതിചെയ്യുന്ന ഈ ദേശീയോദ്യാനം തുറന്നത് 1948 ഏപ്രിൽ മാസത്തിലായിരുന്നു. ഇത് മുൻ കോസ്റ്റ് പ്രവിശ്യയിലെ ടൈറ്റ-ടാവെറ്റ കൌണ്ടിയിലെ വോയി പട്ടണത്തിനു സമീപമാണു സ്ഥിതിചെയ്യുന്നത്.  A109 റോഡും ഒരു റെയിൽവേയും ദേശീയോദ്യാനത്തെ കിഴക്ക്, പടിഞ്ഞാറ് എന്നു രണ്ടായി വേർതിരിക്കുന്നു. ദേശീയോദ്യാനത്തിലൂടെ പടിഞ്ഞാറു നിന്നു കിഴക്കോട്ടൊഴുകുന്ന റ്റ്സാവോ നദിയുടെ പേരാണ് ഉദ്യാനത്തിനു നൽകിയിരിക്കുന്നത്. ഇത് ച്യൂലു ഹിൽസ് ദേശീയോദ്യാനം, ടാൻസാനിയയിലെ മ്കോമാസി ഗെയിം റിസർവ് എന്നിവയുമായി അതിർത്തി പങ്കിടുന്നു.

## അവലംബം

* Kusimba, Chapurukha M.; Kusimba, Sibel B.; Wright, David K. (2005) The development and collapse of precolonial ethnic mosaics in Tsavo, Kenya. Journal of African Archaeology 3(2):345–365. JAfrArch
* Thorbahn, P. F., (1979) The Precolonial Ivory Trade of East Africa: Reconstruction of a Human-Elephant Ecosystem. Ph.D., University of Massachusetts, Amherst.
* Wijngaarden, W. v., and V. W. P. v. Engelen (1985) Soils and Vegetation of the Tsavo Area. Geological Survey of Kenya, Nairobi.
* Wright, David K. (2005) Environment, Chronology and Resource Exploitation of the Pastoral Neolithic in Tsavo, Kenya. PhD Dissertation, Department of Anthropology, University of Illinois at Chicago. Wright Diss
* Wright, David K. (2005) New perspectives on early regional interaction networks in East Africa: A view from Tsavo National Park, Kenya. African Archaeological Review 15(3):111–141. AAR
* Wright, David K. (2007) Tethered mobility and riparian resource exploitation among Neolithic hunters and herders in the Galana River Basin, Kenyan Coastal Lowlands. Environmental Archaeology 12(1):25–47. Env. Archaeology
* Wright, David K.; Forman, Steven L.; Kusimba, Chapurukha M.; Pierson, James; Gomez, Jeanette; Tattersfield, Peter (2007) Stratigraphic and geochronological context of human habitation along the Galana River, Kenya. Geoarchaeology 22(7):709–730. Geoarch
* Patterson, John Henry. (1907) Man-Eaters of Tsavo. P 41 – 114.

## ബാഹ്യ ലിങ്കുകൾ

* http://www.tsavonationalpark.co.ke/tsavo-east-national-park-kenya-accommodation-safari-lodges-camps-hotels.html 
* The Watha People 
* Kenya Wildlife Service page for Tsavo East National Park
*  World Database on Protected Areas: Tsavo East National Park

വർഗ്ഗം:കെനിയയിലെ ദേശീയോദ്യാനങ്ങൾ
ലേക്ക് മലാവി ദേശീയോദ്യാനം

**ലേക്ക് മലാവി ദേശീയോദ്യാനം**, മാലാവി തടാകത്തിന്റെ തെക്ക് അറ്റത്തായി സ്ഥിതിചെയ്യുന്ന മലാവിയിലെ ഒരു ഒരു ദേശീയോദ്യാനമാണ്. മത്സ്യങ്ങൾ, ജല ആവാസ കേന്ദ്രങ്ങൾ എന്നിവ സംരക്ഷിക്കാൻ മലാവിയിൽ സ്ഥാപിക്കപ്പെട്ട ഏക ദേശീയോദ്യാനമാണിത്. മലാവി തടാകത്തിലെ അനേകം ദ്വീപുകൾ കൂടി ഉൾപ്പെട്ടതാണ് ഈ ദേശീയോദ്യാനം. ബബൂണ് പോലയുള്ള മറ്റു മൃഗങ്ങളുടെ ആവാസവ്യവസ്ഥയും ഇവിടെയുണ്ട്.

ഇവിടെ നിലനിൽക്കുന്ന 800 വർഷത്തിലേറെ പഴക്കമുള്ള ഒരു വലിയ ബയോബാബ് വൃക്ഷം ഡോ. ഡേവിഡ് ലിവിങ്സ്റ്റൻറെ പ്രിയപ്പെട്ടതായിരുന്നു, ഇതിനു ചുവട്ടിൽനിന്നായിരുന്നു അദ്ദേഹം പ്രബോധനം നൽകുകയും മറ്റ് മിഷണറിമാരുമായി സംസാരിക്കുകയും ചെയ്തിരുന്നത്. ആദ്യകാല മിഷനറിമാരുടെ അഞ്ച് ശവകുടീരങ്ങൾ പാർക്കിൽ കാണാവുന്നതാണ്. ഇവിടെ മാത്രം കണ്ടുവരുന്ന വിഭിന്നമായ അനേകം മത്സ്യ ഇനങ്ങൾ സവിശേഷ പരിണാമത്തിന്റെ ഒരു പ്രധാന ഉദാഹരണമായി കണക്കാക്കപ്പെടുന്നു. 1984 ൽ യുനെസ്കോ ഇതോരു ലോക പൈതൃക സ്ഥാനമായി കണക്കാക്കി.

## അവലംബം

വർഗ്ഗം:ദേശീയോദ്യാനങ്ങൾ
ചോബ് ദേശീയോദ്യാനം

**ചോബ് ദേശീയോദ്യാനം**, വടക്കൻ ബോട്സ്വാനയിലെ ഒരു ദേശീയോദ്യാനമാണ്.  ആഫ്രിക്കയിലെ ഏറ്റവും വലിയ ഗെയിം റിസർവ്വുകളിലൊന്നാണിത്. ജൈവവൈവിധ്യമാർന്ന ഈ ദേശീയോദ്യാനം, വലിപ്പം അനുസരിച്ച്, സെൻട്രൽ കൽഹാരി ഗെയിം റിസർവ്, ജെംസ്ബോക് ദേശീയോദ്യാനം എന്നിവ കഴിഞ്ഞാൽ രാജ്യത്തെ ഏറ്റവും വലിയ മൂന്നാമത്തെ ദേശീയോദ്യാനം കൂടിയാണ്.

## ചരിത്രം
ഈ പ്രദേശത്തെ യഥാർത്ഥ നിവാസികൾ സാൻ ബുഷ്‍മാൻ ആയിരുന്നു (ബോട്സ്വാനയിൽ ബാസാർവാ ജനത എന്നും അറിയപ്പെടുന്നു). അവർ നാടോടികളായ വേട്ടക്കാരായ ജനങ്ങൾ ആയിരുന്നു, അവർ പല സ്ഥലങ്ങളിലും ഭക്ഷണ ലഭ്യത, പ്രധാനമായി പഴങ്ങൾ, ജലം, വന്യജീവികൾ എന്നിവ കണ്ടെത്തുന്നതിനായി സഞ്ചരിച്ചിരുന്നു. ഉദ്യാനത്തിലെ പാറക്കൂട്ടങ്ങളിലും മറ്റും പ്രാചീന സാൻ പെയിന്റിംഗുകൾ ഇക്കാലത്തു കാണുവാൻ സാധിക്കുന്നു. 

## ചിത്രശാല

   Chobe National Park Riverfront Tracks.jpg|Panoramic of the Chobe riverfront
   Chobe National Park Riverfront Portrait.jpg|Hippopotamus
   Chobe jackal.jpg|jackal pup chobe
   Ian 708 03 Baby Elephant, Chobe River, Botswana.jpg|A baby elephant on the banks of the Chobe River
   Gepard chobe national park.jpg|A South African cheetah at Chobe National Park
   Weißrückengeier_Gyps_africanus_HP_L2043.JPG|Cuando River, Chobe National Park


## അവലംബം

വർഗ്ഗം:ബോട്സ്വാനയിലെ ദേശീയോദ്യാനങ്ങൾ
നോയെൽ കെംഫ് മെർക്കാഡോ ദേശീയോദ്യാനം

**നോയെൽ കെംഫ് മെർക്കാഡോ ദേശീയോദ്യാനം,** വടക്കുകിഴക്കൻ സാന്താക്രൂസ് ഡിപ്പാർട്ട്മെൻറിലെ ജോസ് മിഗ്വെൽ ഡി വെലാസ്കോ പ്രവിശ്യയിലുള്ള ഒരു ബൊളീവിയൻ ദേശീയോദ്യാനമാണ്. ഇത് ബ്രസീൽ അതിർത്തിയിലാണ് സ്ഥിതിചെയ്യുന്നത്.

നോയെൽ കെംഫ് മെർക്കാഡോ ദേശീയോദ്യാനത്തിൻറെ വിസ്തൃതി 750,000 ഹെക്ടറാണ്.  ഇതിൽ ഏറിയ പങ്കും സെറാനിയാ ഡി ഹുവാൻചാക്കായുടെ ഭാഗങ്ങളാണ്.  ബൊളീവിയയിലെ വടക്ക്-കിഴക്കൻ സാന്താക്രൂസ് ഡിപ്പാർട്ട്‍മെൻറിലെ ബ്രസീലിയൻ ഷീൽഡിലാണ് ഈ ദേശീയോദ്യാനം സ്ഥിതി ചെയ്യുന്നത്. ഇതിൻറെ കിഴക്കും വടക്കും അതിർത്തിയായ റിയോ ഡി ഇറ്റെനെസ് അടുത്തുള്ള ബ്രസീലിൽ നിന്നും ഉദ്യാനത്തെ വേർതിരിക്കുന്നു. 

1997-ൽ രൂപീകൃതമായ ബ്രസീലിലെ, മാറ്റോ ഗ്രോസോ സംസ്ഥാനത്തെ 158,621 ഹെക്ടർ (391,960 ഏക്കർ) വിസ്തൃതിയുള്ള സെറാ റിക്കാർഡോ ഫ്രാങ്കോ സംസ്ഥാനോദ്യാനം ഈ ദേശീയോദ്യാനവുമായി പാർക്ക് ചേർന്നുനിൽക്കുന്നു.  ആമസോണിയൻ മഴക്കാടുകളും ശുഷ്ക വനങ്ങളും സെറാഡോയിലെ സാവന്നകളും സന്ധിക്കുന്ന ഒരു പരിവർത്തന മണ്ഡലത്തിലാണ് ഈ ദേശീയോദ്യാനം സ്ഥിതി ചെയ്യുന്നത്. മലമ്പ്രദേശങ്ങളിലെ നിത്യഹരിത വനം, ഇലപൊഴിയും വനം, മലയോരത്തെ സെറാഡോ സാവന്ന, സാവന്ന തണ്ണീർത്തടങ്ങൾ, വനപ്രദേശത്തെ തണ്ണീർത്തടങ്ങൾ എന്നിവയുൾപ്പെടെ അഞ്ച് വ്യത്യസ്ത ആവാസകേന്ദ്രങ്ങളാണ് ദേശീയോദ്യാനത്തിനുള്ളത്. മൊത്തത്തിൽ, ശൈത്യകാലത്ത് ഒരു പ്രത്യേക വരണ്ട കാലാവസ്ഥയും വാർഷികപാതം ശരാശരി 1,500 മില്ലിമീറ്ററോളവും ലഭിക്കുന്ന പ്രദേശമാണിത്.

## അവലംബം

വർഗ്ഗം:ബൊളീവിയയിലെ ദേശീയോദ്യാനങ്ങൾ
20th സെഞ്ചുറി സ്റ്റുഡിയോസ്

right|250px|thumb| ഫിലിം കമ്പനിയുടെ പേര് മാറ്റുന്നതിന് മുമ്പ് ആമുഖ സ്ക്രീൻ സേവർ
വാൾട്ട് ഡിസ്നി കമ്പനിയുടെ   ഉടമസ്ഥതയിലുള്ള ഒരു അമേരിക്കൻ ഫിലിം സ്റ്റുഡിയോ ആണ് **20th സെഞ്ചുറി സ്റ്റുഡിയോസ്** 

2019 ഡിസംബർ മാസമാണ് 21സ്റ്റ് സെഞ്ചുറി ഫോക്സ്  വാൾട്ട്  ഡിസ്നി കമ്പനി വാങ്ങിയത്.

## പുതിയ പേര്
വാൾട്ട്  ഡിസ്നി കമ്പനിയുടെ ഉടമസ്ഥതയിലായ ശേഷം 2020 ലാണ് 85 വർഷമായി ഉപയോഗിച്ചിരുന്ന 20th സെഞ്ചുറി ഫോക്സ് എന്ന പേരിൽ നിന്നും 20 th സെഞ്ചുറി സ്റ്റുഡിയോസ് എന്ന പേരിലേക്ക് മാറിയത്. 
വർഗ്ഗം:ചലച്ചിത്രനിർമ്മാണ കമ്പനികൾ

## ഇതും കാണുക
* 21st സെഞ്ചുറി ഫോക്സ്
* ന്യൂസ് കോർപ്പ്
* ന്യൂസ് കോർപ്പറേഷൻ
* ദ വാൾട്ട് ഡിസ്നി കമ്പനി

## അവലംബം
ഇവിണ്ടോ ദേശീയോദ്യാനം

**ഇവിണ്ടോ ദേശീയോദ്യാനം**, മധ്യ ആഫ്രിക്കയിലെ കിഴക്കൻ-മദ്ധ്യ ഗാബണിൽ ഒഗോയൂ-ഇവിണ്ടോ, ഒഗോയൂ-ലോലോ പ്രവിശ്യകളുടെ അതിർത്തികളുമായി കെട്ടുപിണഞ്ഞുകിടക്കുന്ന ഒരു ദേശീയ ഉദ്യാനമാണ്  2002 ആഗസ്റ്റ് മാസത്തിൽ, ജൊഹാനസ്ബർഗിലെ എർത്ത് സമ്മിറ്റിൽവച്ച് അന്നത്തെ പ്രസിഡന്റ് ഒമർ ബോങ്കോ, ഗാബോണിലെ മറ്റ് 12 ദേശീയ ഭൂപ്രകൃതി ഉദ്യാനങ്ങളോടൊപ്പം ഇതിൻറെ സൃഷ്ടി പ്രഖ്യാപിച്ചു. ഇവിണ്ടോ നദിയിലെ “വണ്ടേർ‌സ് ഓഫ് ഇവിണ്ടോ” എന്നു വിളിക്കപ്പെടുന്ന അതിമനോഹരങ്ങളായ കോൺഗൌ, മിൻഗൌളി വെള്ളച്ചാട്ടങ്ങളും ഇപ്പാസ മക്കോക്കൌ ബയോസ്ഫിയർ റിസർവ്വ്, മദ്ധ്യ ആഫ്രിക്കയിലെ അഞ്ച് പ്രധാന വനമേഖലകളിലൊന്നായ ലൻഗൌ ബായി എന്നിവയും ഈ ദേശീയോദ്യാനത്തിൽ ഉൾപ്പെടുന്നു.

ഉദ്യാനത്തിൻറെ വടക്കുഭാഗത്ത് ഏറ്റവും അടുത്തുള്ള പട്ടണമായ മക്കോക്കൌവിൽനിന്ന് 12 കിലോമീറ്റർ ദൂരത്തിലായി Centre national de la recherche scientifique et technologique (CENAREST) ൻറെ അധികാരത്തിനു കീഴിലുള്ള ഒരു ഉഷ്ണമേഖലാ ഗവേഷണ സ്ഥാപനമായ Institut de Recherche en Écologie Tropicale (IRET),  നിലനില്ക്കുന്നു.  Wildlife Conservation Society (WCS) നടത്തുന്ന ലാൻഗൌ റിസർച്ച് സ്റ്റേഷൻ, ലാൻഗൌ ബായിയിൽനിന്ന് ഏതാനും കിലോമീറ്റർ അകലെ ഉദ്യാനത്തിന് തെക്കായും നിലനിൽക്കുന്നു.

പാർക്കിന്റെ ഭൂമിശാസ്ത്രപ്രത്യേകതകളിൽ ഒഗൂയു നദിയുടെ പ്രധാന പോഷകനദിയായ ഇവിണ്ടോ നദി, കംഗ്യൂ പർവ്വതം (749 മീറ്റർ), ൻഗൌഡി (870 മീറ്റർ) എന്നിവയും ഉൾപ്പെടുന്നു. ഈ പ്രദേശത്തെ ശരാശരി വാർഷികമഴ 1672 മില്ലീമീറ്ററാണ്.  സെപ്റ്റംബർ മുതൽ ഡിസംബർ വരെയും, ഫെബ്രുവരി മുതൽ മെയ് വരെയുമാണ് ഏറ്റവും കൂടുതലായി മഴ പെയ്യുന്നത്

ഇടിമിന്നലോടുകൂടിയ അതിശക്തമായ കാറ്റ് ഇവിടെ അനുഭവപ്പെടുന്നു. ഇതു പലപ്പോഴും ചുഴലിക്കൊടുങ്കാറ്റായും രൂപപ്പെടുന്നു; പ്രത്യേകിച്ച് ഇപ്പാസ പീഠഭൂമിയിൽ. ഈ പ്രഭാവങ്ങൾ മൂലമുണ്ടാകുന്ന അസ്വാസ്ഥ്യങ്ങൾ കാരണമായി ഈ വനപ്രദേശം സെക്കൻററി വനങ്ങളോടു സാദൃശ്യമുള്ളതാണ്. ഈ പ്രദേശത്തെ ശരാശരി താപനില 23.9 ° C ആണ്. ഇത് കാലാവസ്ഥാനുസൃതമായി ഏകദേശം 3.3 ഡിഗ്രി സെൽഷ്യസ് വരെ വ്യത്യാസം വരുന്നു (ഉദ്യാനത്തിൻറെ വടക്കൻ അതിരിൽനിന്ന് ഏതാനും കിലോമീറ്റർ ദൂരെമാറി മകോകൌവിൽ രേഖപ്പെടുത്തിയത്).

ഈ ദേശീയോദ്യാനം 300,000 ഹെക്ടർ പ്രദേശത്തു വ്യാപിച്ചു കിടക്കുന്നു. ലോവർ ഗിനിയയിലെ അറ്റ്ലാന്റിക് തീരദേശ വനമേഖലയും മദ്ധ്യ കോംഗോ തടത്തിലെ അർദ്ധ-ഇലപൊഴിയും വനവുമാണ് ഭൂരിഭാഗം പ്രദേശങ്ങളിലും.

ഇവിടെ കാണപ്പെടുന്ന വന്യജീവികളിൽ പടിഞ്ഞാറൻ ലോ ലാൻ‌റ്  ഗോറില്ലകൾ, സാധാരണ ചിമ്പാൻസികൾ, ആഫ്രിക്കൻ ഫോറസ്റ്റ് കാട്ടുപോത്ത്, റെഡ് റിവർ ഹോഗ് (ബുഷ് പന്നി), സിറ്റാടുങ്ക (ഒരുതരം കൃഷ്ണമൃഗം), കാട്ടാനകൾ എന്നിവ ഉൾപ്പെടുന്നു. ശ്രദ്ധേയമായ പക്ഷിയിനങ്ങളിൽ ഗ്രേ നെക്ക്ഡ് റോക്ക്ഫൌൾ ഉൾപ്പെടെ, 430 ൽ അധികം തരം പക്ഷികള് ഈ ദേശീയോദ്യാനത്തിലുള്ളതായി രേഖപ്പെടുത്തിയിട്ടുണ്ട്

## ചിത്രശാല

## അവലംബം
ഫോക്സ് സ്റ്റാർ സ്റ്റുഡിയോസ്

**സ്റ്റാർ സ്റ്റുഡിയോസ്** ഇന്ത്യ ആസ്ഥാനമായുള്ള സിനിമ നിർമ്മാണ വിതരണ കമ്പനിയാണ്.ലോകത്തെ ഏറ്റവും വലിയ സിനിമ നിർമ്മാണ കമ്പനികളിൽ ഒന്നായ 20th സെഞ്ചുറി സ്റ്റുഡിയോസ് ഇന്ത്യയിലെ മീഡിയ കമ്പനി ആയ ഡിസ്നി സ്റ്റാർ ചേർന്ന് സംയുക്തമായി നിർമിച്ച, ഡിസ്‌നി ഇന്ത്യയുടെ ഒരു ഡിവിഷൻ.

## സിനിമകൾ
### മലയാളം
*സെക്കന്റ് ഷോ (2012)
*പെരുച്ചാഴി (2014)
*ലൈല ഓ  ലൈല (2015)

## അവലംബം

വർഗ്ഗം:ചലച്ചിത്രനിർമ്മാണ കമ്പനികൾ
ജിന്നാ ഹൗസ്

മുംബൈയിലെ മലബാർ ഹില്ലിലുള്ള ചരിത്രപ്രാധാന്യമുള്ള ഒരു വസതിയാണ് **ജിന്ന ഹൗസ്** .
## ചരിത്രം
അവിഭക്ത ഇന്ത്യയിലെ മുസ്ലിം ലീഗിന്റെ നേതൃത്വം ഏറ്റെടുക്കാൻ ലണ്ടനിൽനിന്നെത്തിയ മൊഹമ്മദലി ജിന്ന 1936-ലാണ് ഈ വീട് പണികഴിപ്പിച്ചത്. രണ്ടര ഏക്കർ വസ്തുവാണ് ജിന്ന ഹൗസിനുള്ളത്. ബ്രിട്ടീഷ് വാസ്തുശില്പി ക്ലോഡ് ബാറ്റ്‌ലി രൂപകല്പന ചെയ്ത് യൂറോപ്യൻ ശൈലിയിൽ നിർമിച്ച കെട്ടിടത്തിന്  അന്നത്തെക്കാലത്ത് രണ്ടുലക്ഷം രൂപ ചെലവായി. ഇറക്കുമതി ചെയ്ത ഇറ്റാലിയൻ മാർബിളും വാൽനട്ട് മരവുമെല്ലാം ഉപയോഗിച്ചു പണിത ജിന്നാ ഹൗസിന് 1,500 ചതുരശ്ര യാഡ് വിസ്താരമുണ്ട്. 1947-ൽ വിഭജനത്തിനു ശേഷം കറാച്ചിയിലേക്ക് പോകുംവരെ ജിന്ന താമസിച്ചിരുന്നത് ഇവിടെയാണ്  . 1944 സപ്തംബറിൽ മഹാത്മാഗാന്ധിയുമായും 1946 ആഗസ്ത് 15 ന് ജവഹർലാൽ നെഹ്റുവുമായും ചർച്ച നടത്തുന്നതിന് ജിന്ന ഹൗസ് വേദിയായിട്ടുണ്ട്,  

## ഉടമസ്ഥത
ഈ വീട് വിഭജനസമയത്ത് ഇന്ത്യയിൽ ഉപേക്ഷിച്ചുപോവുകയായിരുന്നു ജിന്ന. ഭാരത സർക്കാരിന്റെ കീഴിലുള്ള ഇന്ത്യൻ കൗൺസിൽ ഫോർ കൾച്ചറൽ റിലേഷൻസിന്റെ മേൽനോട്ടത്തിലാണ് ഇപ്പോൾ ജിന്നാ ഹൗസ് . തനിക്ക് ഏറെ പ്രിയപ്പെട്ട ഈ വീട് ഏതെങ്കിലും യൂറോപ്യൻ രാജ്യത്തിന്റെ കോൺസുലേറ്റാക്കണമെന്ന് അന്നത്തെ ഇന്ത്യൻ പ്രധാനമന്ത്രി ജവാഹർലാൽ നെഹ്രുവിനോട് ജിന്ന അഭ്യർഥിച്ചിരുന്നു. ഇത് അംഗീകരിച്ച നെഹ്രു ജിന്നയ്ക്ക് വീടിന്റെ വാടക കൊടുക്കാനും തീരുമാനിച്ചു. എന്നാൽ, അതു സംബന്ധിച്ച കരാറുണ്ടാക്കുംമുമ്പ് ജിന്ന മരിച്ചു. 1948 മുതൽ 1983 വരെ ബ്രിട്ടീഷ് ഡെപ്യൂട്ടി ഹൈക്കമ്മിഷണറുടെ വസതിയായാണ് ഇത് ഉപയോഗിച്ചത്. വിഭജനത്തിനു ശേഷം പാകിസ്താനിലേക്കു പോയവർ ഇവിടെ ഉപേക്ഷിച്ച സ്വത്തുവകകളിൽ അവരുടെ പിൻഗാമികൾക്ക് അവകാശമുണ്ടാവില്ലെന്നു വ്യക്തമാക്കുന്ന ' 'ശത്രുരാജ്യസ്വത്ത് 'നിയമം ഇന്ത്യ പാസാക്കി. എങ്കിലും ജിന്നയോടുള്ള സൗമനസ്യത്തിന്റെ സൂചനയായി ജിന്നാ ഹൗസിനെ അതിൽനിന്നൊഴിവാക്കാൻ നെഹ്രു നിർദ്ദേശിച്ചു. ഈ കെട്ടിടം പാകിസ്താന് വിട്ടുകൊടുക്കാമെന്ന് 1955-ൽ നെഹ്രു അഭിപ്രായപ്പെട്ടിരുന്നു. എന്നാൽ, പ്രധാനമന്ത്രിയുടെ നിർദ്ദേശം മന്ത്രിസഭ അംഗീകരിച്ചില്ല. 
മുംബൈയിലെ ജിന്ന ഹൗസിന്റെ ഉടമസ്ഥാവകാശം നൽകണമെന്നു പാകിസ്താൻ പലതവണ ആവശ്യപ്പെട്ടിട്ടുണ്ട്. വിഭജനത്തിന്റെ ചിഹ്നമാണ് ജിന്നാ ഹൗസ് എന്നും അത് പൊളിച്ചുമാറ്റി അവിടെയൊരു സാംസ്‌കാരികകേന്ദ്രം പണിയണമെന്നും വാദിക്കുന്നവരുമുണ്ട്. അവിവാഹിതയായ സഹോദരി ഫാത്തിമയ്ക്കാണ് ജിന്ന ഇത് എഴുതി വച്ചത്. വിഭജനത്തോടെ പാകിസ്താനിലേക്കു പോയ ഇവർ, ഉടമസ്ഥതയ്ക്കായി 1962ൽ ബോംബെ ഹൈക്കോടതിയെ സമീപിച്ചുവെങ്കിലും അനുവദിച്ചില്ല. ഇന്ത്യക്കാരനെ വിവാഹം കഴിച്ച് ഇന്ത്യയിൽ സ്ഥിരതാമസമാക്കിയ മകൾ ദിന വാഡിയ ഇതിനായി വാദിച്ചെങ്കിലും കാര്യമുണ്ടായില്ല. രണ്ടു തലമുറ മുൻപ് ജിന്നാ കുടുംബം ഹിന്ദുക്കളായിരുന്നുവെന്നും ഹിന്ദു പിന്തുടർച്ചാവകാശ നിയമപ്രകാരം സ്വത്തിന് അവകാശമുണ്ടെന്നുമായിരുന്നു ഇവരുടെ വാദം 

## അവലംബം
വർഗ്ഗം:ദേശീയ പ്രതീകങ്ങൾ
വർഗ്ഗം:മുഹമ്മദ് അലി ജിന്ന
മാർ കുര്യാക്കോസ് കുന്നശേരി

ലഘുചിത്രം|മാർ കുര്യാക്കോസ് കുന്നശേരി
1928 സെപ്‌റ്റംബർ 11ന് കടുത്തുരുത്തി കുന്നശ്ശേരിൽ ജോസഫ് -അന്നമ്മ ദമ്പതികളുടെ മകനായാണ് ജനനം. ആലുവാ മംഗലപ്പുഴ സെമിനാരിയിലും റോമിലെ പ്രൊപ്പഗാന്താ കോളജിലുമായി വൈദികപഠനം പൂർത്തിയാക്കി. 1955 ഡിസംബർ 21ന് കർദിനാൾ ക്ലമന്റ് മിക്കാറിയിൽനിന്നു വൈദികപട്ടം സ്വീകരിച്ചു.  

റോമിലെ ഊർബൻ യൂണിവേഴ്‌സിറ്റി, ലാറ്ററൻ യൂണിവേഴ്‌സിറ്റി എന്നിവിടങ്ങളിൽനിന്നു ദൈവശാസ്‌ത്രത്തിലും കാനൻ നിയമത്തിലും ഉന്നത ബിരുദങ്ങളും ഡോക്‌ടറേറ്റും നേടിയ ശേഷമാണ് അദ്ദേഹം നാട്ടിൽ തിരിച്ചെത്തിയത്. ബിഷപ് തോമസ് തറയിലിന്റെ സെക്രട്ടറി സ്‌ഥാനവും രൂപതയുടെ ചാൻസലർ പദവിയും വഹിച്ചു.  

തിരുഹൃദയക്കുന്ന് മൈനർ സെമിനാരിയുടെ റെക്‌ടറായി പ്രവർത്തിക്കുമ്പോഴാണ് 1967 ഡിസംബർ ഒൻപതിനു പോൾ ആറാമൻ മാർപാപ്പാ കോട്ടയം രൂപതയുടെ പിൻതുടർച്ചാവകാശത്തോടു കൂടിയ സഹായ മെത്രാനായി നിയമിക്കുന്നത്. 1968 ഫെബ്രുവരി 24ന് മെത്രാനായി. 2005 മേയ് ഒൻപതിനാണു കോട്ടയം അതിരൂപതയുടെ പ്രഥമ ആർച്ച് ബിഷപ്പായി നിയമിതനാകുന്നത്. 

കോട്ടയം അതിരൂപതയുടെ പ്രഥമ ആർച്ച് ബിഷപ് മാർ കുര്യാക്കോസ് കുന്നശേരി ജൂൺ 14 2017 ന്  അന്തരിച്ചു. കോട്ടയത്തെ സ്വകാര്യ ആശുപത്രിയിൽ ചികിൽസയിലിരിക്കെയാണ് അന്ത്യം. ലോകമെങ്ങുമുള്ള ഒന്നേമുക്കാൽ ലക്ഷത്തോളം ക്‌നാനായ സമുദായാംഗങ്ങളുടെ വലിയ ഇടയനായിരുന്ന മാർ കുന്നശേരി 2006 ജനുവരി 14നാണ് അതിരൂപതാ ഭരണത്തിൽനിന്ന് വിരമിച്ചത്. പിന്നീട് വിശ്രമ ജീവിതം നയിക്കുകയായിരുന്നു.
സെൻട്രൽ കൽഹാരിഗെയിം റിസർവ്വ്

**സെൻട്രൽ കൽഹാരി ഗെയിം റിസർവ്വ്**, ബോട്ട്സ്വാനയിലെ കൽഹാരി മരുഭൂമിയിലെ വിശാലമായ ദേശീയോദ്യാനമാണ്. 1961 ൽ സ്ഥാപിതമായ ഈ ദേശീയോദ്യാനത്തിൻറെ ഭൂതലവിസ്തീർണ്ണം, 52,800 ചതുരശ്ര കിലോമീറ്ററാണ് (20,400 ചതുരശ്ര മൈൽ) ഇത് മസാച്ചുസെറ്റ്സിൻറെ ഏകദേശം ഇരട്ടി വലിപ്പവും ബോട്സ്വാനയുടെ മൊത്തം ഭൂപ്രദേശത്തിൻറെ 1/11 നു തുല്യവുമായി പ്രദേശമാണ്. ലോകത്തിലെ ഏറ്റവും വലിയ രണ്ടാമത്തെ ഗെയിം റിസർവ് ആണിത്.

ഈ ദേശീയോദ്യാനത്തിൽ കണ്ടുവരുന്ന വന്യമൃഗങ്ങളിൽ, തെക്കേ ആഫ്രിക്കൻ ജിറാഫ്, ബുഷ് ആനകൾ, വൈറ്റ് റിനോ, കേപ്പ് കാട്ടുപോത്ത്, പുള്ളിയുളള കഴുതപ്പുലി, തവിട്ടു കഴുതപ്പുലി, ഹണി ബാഡ്ജർ, മീർകാറ്റ്, മഞ്ഞക്കീരി, കാട്ടുപന്നി, തെക്കേ ആഫ്രക്കൻ ചീറ്റ, കാർകാൾ, കേപ്പ് വൈൽഡ് ഡോഗ്, ബ്ലാക്ക് ബാക്ക് ജാക്കൽ, കറുത്ത നിറമുള്ള ജാക്കൽ, വവ്വാൽച്ചെവിയൻകുറുക്കൻ, ആഫ്രിക്കൻ പുള്ളിപ്പുലി, കാലാഹാരി സിംഹം, നീല വിൽഡബീസ്റ്റ്, പ്ലെയിൻസ് സീബ്ര, കോമൺ എലാൻഡ്, ഇരുണ്ട കൃഷ്ണമൃഗം, ജെംബോക്ക് (വലിയ തരം കൃഷ്ണമൃഗം), സ്പ്രിംഗ്ബോക്, സ്റ്റീൻബോക്ക്, ഇമ്പാല, ഗ്രേറ്റർ കുഡു, ആർഡ്‍വാക്ക്, കേപ്പ് ഗ്രൗണ്ട് അണ്ണാൻ, കേപ്പ് മുയൽ, കേപ്പ് മുള്ളൻപന്നി, ചക്മാ ബബൂൺ, റെഡ് ഹാർട്ടെബെസ്റ്റ്, ഒട്ടകപ്പക്ഷി എന്നിവയാണ്. ഭൂമി കൂടുതലും പരന്നതും കുറ്റിക്കാടുകളും പുല്ലുകളും നിറഞ്ഞ ഉയർച്ചതാഴ്ചകളുള്ള മണൽക്കുന്നുകൾ നിറഞ്ഞതുമാണ്. വലിയ മരങ്ങൾ നിറഞ്ഞ പ്രദേശങ്ങളുമുണ്ട്.

## ചിത്രശാല

File:Myrmecocichla formicivora -Central Kalahari Game Reserve, Botswana -female-8.jpg|A female ant-eating chat
File:Children of the Kalahari.jpg|Children of the Kalahari


## അവലംബം

വർഗ്ഗം:ബോട്സ്വാനയിലെ ദേശീയോദ്യാനങ്ങൾ
ആർലി ദേശീയോദ്യാനം

**ആർലി ദേശീയോദ്യാനം,** ബർക്കിനാ ഫാസോയുടെ തെക്ക് കിഴക്കൻ ഭാഗത്തായി സ്ഥിതിചെയ്യുന്ന ഒരു ദേശീയോദ്യാനമാണ്. ബെനിനിലെ പെൻജാരി ദേശീയോദ്യാനം ഇതിൻറെ തെക്കു ഭാഗത്തും സിൻഗൌ റിസർവ്വ് പടിഞ്ഞാറുഭാഗത്തായും ചേർന്നുവരുന്നു.

ആർലി ദേശീയോദ്യാനം 760 ചതുരശ്ര കിലോമീറ്റർ പ്രദേശത്ത്, വൈവിധ്യമാർന്ന ആവാസ കേന്ദ്രങ്ങളിലാണ് സ്ഥിതിചെയ്യുന്നത്. ഇവിടുത്തെ ഭൂപ്രകൃതി ആർളി, പെൻജാരി നദീതടങ്ങളിലെ വനങ്ങൾ, സവേന വനപ്രദേശം, ഗൊബ്‍നാൻഗൌ മലനിരകളിലെ മണൽക്കല്ലുകളുള്ള പർവ്വതങ്ങളും ഇടകലർന്നതാണ്. 200 ആനകൾ, 200 ഹിപ്പോകൾ, 100 സിംഹം എന്നിവ ഇവിടെയുണ്ടെന്നു കണക്കാക്കിയിരിക്കുന്നു. ഇതുകൂടാതെ കാട്ടുപോത്തുകൾ, ബബൂണുകൾ, ചുവപ്പ്, പച്ച കുരങ്ങുകൾ, കാട്ടുപന്നി, തേറ്റപ്പന്നി, ഹാർട്ടെബീസ്റ്റ്, റോൺ ആൻറിലോപ് എന്നിങ്ങനെ വിവിധയിനം കൃഷ്ണമൃഗങ്ങൾ എന്നിവയും ഇവിടുത്തെ ആവാസവ്യവസ്ഥയിൽ കാണപ്പെടുന്നു. ബുഷ്ബക്കുകൾസ ഡ്യൂക്കേർസ്, വാട്ടർബക്കുകൾ എന്നിവയേയും ഇവിടെ കണ്ടുവരുന്നു. ഡിയപാഗ വഴി എൻ -19 ഹൈവേയിലൂടെ ഈ ദേശീയോദ്യാനത്തിലെത്തിച്ചേരാൻ സാധിക്കുന്നു.  വരണ്ട കാലാവസ്ഥയിൽ പാമ വഴിയും എത്തിച്ചേരാവുന്നതാണ്. 

## അവലംബം
ബൈഫീൽഡ് ദേശീയോദ്യാനം

ഓസ്ട്രേലിയയിലെ ക്യൂൻസ് ലാന്റിൽ സ്ഥിതിചെയ്യുന്ന ഒരു ദേശീയോദ്യാനമാണ് **ബൈഫീൽഡ് ദേശീയോദ്യാനം**. ഇത് റോക് ഹാംറ്റണിനു വടക്കു-കിഴക്കായി 70 കിലോമീറ്റർ അകലെയാണിത്.   ഈ ദേശീയോദ്യാനത്തിൽ 12 കിലോമീറ്റർ ദൈർഘ്യമുള്ള തീരപ്രദേശമുണ്ട്. ഇതിൽ 4 ബീച്ചുകളുമുണ്ട്.  

ബൈഫീൽഡ് ദേശീയോദ്യാനത്തിന്റെ വടക്കു ഭാഗത്ത് ഷൊവാൽ വാട്ടർ ബേയും പടിഞ്ഞാറുഭാഗത്ത് ബൈഫീൽഡ് സ്റ്റേറ്റ് ഫോറസ്റ്റുമാണുള്ളത്.

ഈ ദേശീയോദ്യാനത്തിൽ നാലുചക്രവാഹനങ്ങൾക്കു പോകാനായുള്ള അനേകം പാതകളും കാമ്പിങ് ചെയ്യാനുള്ള സ്ഥലങ്ങളും ഉണ്ട്. 

ശുദ്ധജലത്തിൽ ജീവിക്കുന്ന ഒരു ചെറിയ മൽസ്യ സ്പീഷീസായ   റാഡിനോസെൻട്രസ് ഓർനറ്റസിൽപ്പെട്ട അനേകം എണ്ണം ഇവിടെയുള്ള വാട്ടർ പാർക്ക് ക്രീക്കിൽ ഉണ്ട്. 

## അവലംബം

വർഗ്ഗം:ക്വീൻസ്‌ലാന്റിലെ ദേശീയോദ്യാനങ്ങൾ
മർച്ചിസൺ ഫാൾസ് ദേശീയോദ്യാനം

**മർച്ചിസൺ ഫാൾസ് ദേശീയോദ്യാനം (MFNP),** ഉഗാണ്ടയിലെ വന്യജീവി അതോറിറ്റിയുടെ അധീനതയിലുള്ള  ഒരു ദേശീയോദ്യാനമാണ്. വടക്ക്-പടിഞ്ഞാറൻ ഉഗാണ്ടയിൽ, ആൽബർട്ട് തടാകത്തിൽ നിന്നും തുടങ്ങി, വിക്ടോറിയ നൈലിനെ ചുറ്റി  കരൂമ വെള്ളച്ചാട്ടം വരെയുള്ള പ്രദേശത്താണ് ഈ ദേശീയോദ്യാനം നിലനിൽക്കുന്നത്.

സമീപത്തെ 748 ചതുരശ്ര കിലോമീറ്റർ (289 ചതുരശ്ര മൈലൽ) വിസ്തൃതിയുള്ള ബുഗുൻഗു വന്യജീവിസങ്കേതവും 720 ചതുരശ്ര കിലോമീറ്റർ (280 ചതുരശ്ര മൈൽ) വിസ്തീർണ്ണമുള്ള കുറുമ വന്യജീവി സങ്കേതവും ചേർന്ന് ഇത്, മർച്ചിസൺ ഫാൾസ് കൺസർവേഷൻ ഏരിയ (MFCA) യുടെ ഭാഗമായി മാറുന്നു.

## ചിത്രശാല

Image:Ugnada Murchison-Falls-Buffalos.jpg|Herd of African buffaloes
Image:Uganda Murchison-Falls-Elephants.jpg|African bush elephants
Image:murchison falls lions.jpg|Northeast Congo lions
Image:murchison falls kob.JPG|Kob
Image:Murchison Falls Giraffe.JPG|Rothschild's giraffes


## അവലംബം

വർഗ്ഗം:റാംസർ ഉടമ്പടി പ്രദേശങ്ങൾ
കമൂവിയൽ കേവ്സ് ദേശീയോദ്യാനം

ആസ്ത്രേലിയയിലെ ക്യൂൻസ് ലാന്റിൽ സ്ഥിതിചെയ്യുന്ന ദേശീയോദ്യാനമാണ് **കമൂവിയൽ കേവ്സ് ദേശീയോദ്യാനം**. കമൂവിയലിനു തെക്കു-കിഴക്കായി 15 കിലോമീറ്ററും ബ്രിസ്ബേനു വടക്കു-പടിഞ്ഞാറായി 1720 കിലോമീറ്ററും അകലെയാണിത്. 

## വിവരണം
യൂക്കാലിപ്റ്റസ് മരങ്ങൾ, സ്പിനിഫെക്സുകൾ, അക്കേഷ്യകൾ, മിച്ചെൽ ഗ്രാസുകൾ എന്നിവയുൾപ്പെടെയുള്ള 13,800 ഹെക്റ്റർ സ്ഥലം ഈ ദേശീയോദ്യാനത്തിനുണ്ട്. ഡോളോമൈറ്റ് പാളികളിലൂടെ വെള്ളമൂറി 500 മില്യൺ വർഷങ്ങൾ കൊണ്ടുണ്ടായ രണ്ട് സിങ്ക് ഹോളുകളാണ് പൊതുജനങ്ങൾ സന്ദർശിക്കാൻ കഴിയുന്നത്. നവ്രാണി വാട്ടർഹോളിൽ ഒരു പിക്നിക്ക് ടേബിൾ ഉണ്ട്. 

## ഇതും കാണുക
* Protected areas of Queensland

## അവലംബം

വർഗ്ഗം:ക്വീൻസ്‌ലാന്റിലെ ദേശീയോദ്യാനങ്ങൾ
വർഗ്ഗം:ഓസ്ട്രേലിയയിലെ ഗുഹകൾ
കേപ് മെൽവിൽ ദേശീയോദ്യാനം

ഓസ്ട്രേലിയയിലെ ക്യൂൻസ് ലാന്റിലുള്ള ദേശീയോദ്യാനമാണ് **കേപ്പ്മെൽ വിൽ ദേശീയോദ്യാനം**. ബ്രിസ്ബേനിൽ നിന്നും 1,711 കിലോമീറ്റർ വടക്കു-പടിഞ്ഞാറായാണുള്ളത്. കേപ്പ് മെൽവില്ലിലുള്ള ശിലകൊണ്ടുള്ള മുനമ്പ്, മെൽവിൻ പർവ്വതനിരകളിലെ ഗ്രാനൈറ്റ് കല്ലുകൾ, ബത്തേർസ്റ്റ് ബേയിലെ ബീച്ചുകൾ എന്നിവയാണ് ഈ ദേശീയോദ്യാനത്തിലെ പ്രധാന ആകർഷണങ്ങൾ. 

മൂന്ന് പുതിയ സ്പീഷീസുകളെ കണ്ടുപിടിക്കുന്നതിനു കാരണമായ 2013 ലെ നാഷണൽ ജ്യോഗ്രഫിക്കിന്റെ ശാസ്ത്രപര്യവേക്ഷണം നടന്ന സ്ഥലമാണ് ഈ ദേശീയോദ്യാനം. കേപ്പ് മെൽ വിൽ ലീഫ്-ടെയിൽഡ് ജെക്കോ, കേപ്പ് മെൽവിൽ ഷേഡ് സ്ക്കിങ്ക്, ബ്ലോറ്റ്ചെഡ് ബോൾഡെർ ഫ്രോഗ് എന്നിവയാണിവ. 

## അവലംബം

വർഗ്ഗം:ക്വീൻസ്‌ലാന്റിലെ ദേശീയോദ്യാനങ്ങൾ
ക്വീൻ എലിസബത്ത് ദേശീയോദ്യാനം

**ക്വീൻ എലിസബത്ത് ദേശീയോദ്യാനം** ഉഗാണ്ടയിലെ ഏറ്റവുമധികം സന്ദർശിക്കപ്പെടുന്ന ദേശീയോദ്യാനങ്ങളിലൊന്നാണ്. ക്വീൻ എലിസബത്ത് ദേശീയോദ്യാനം ഉഗാണ്ടയുടെ പടിഞ്ഞാറൻ പ്രവിശ്യയിൽ,  കാസീസ്, കംവെൻജെ, റൂബിരിസി, രുകുൻഗിരി എന്നീ ജില്ലകളിലായി സ്ഥിതി ചെയ്യുന്നു. ഉഗാണ്ടയിലെ ഏറ്റവും വലിയ നഗരവും തലസ്ഥാനവുമായ കമ്പാലയ്കക്ക് തെക്കുപടിഞ്ഞാറായി, റോഡ്‍മാർഗ്ഗം 400 കിലോമീറ്റർ (25 മൈല്) ദൂരത്തിലാണ് ദേശീയോദ്യാനം സ്ഥിതിചെയ്യുന്നത്.

## അവലംബം
കേപ് പാൽമേഴ്‌സ്റ്റൺ ദേശീയോദ്യാനം

ഓസ്ട്രേലിയയിലെ ക്യൂൻസ് ലാന്റിലുള്ള ദേശീയോദ്യാനമാണ് **കേപ് പാൽമേഴ്‌സ്റ്റൺ**. ബ്രിസ്ബേനിൽ നിന്നും വടക്കു-പടിഞ്ഞാറായി 748 കിലോമീറ്റർ ദൂരെയായാണ് ഇത്. പ്ലെയ്ൻ ക്രീക്ക്, സെൻട്രൽ മക്കായ് കോസ്റ്റ് ജൈവമേഖല എന്നീ ജലസംഭരണ പ്രദേശങ്ങൾക്കിടയിലാണിതിന്റെ സ്ഥാനം. 

ഇതിൽ 7,160 ഹെക്റ്റർ കരപ്രദേശവും ദേശീയോദ്യാനത്തിനിരുവശവുമായി 28 കിലോമീറ്റർ തീരപ്രദേശവുമുണ്ട്. 1770ൽ ക്യാപ്റ്റൻ ജെയിംസ് കുക്കാണ് ഈ ദേശീയോദ്യാനത്തിനു ലോർഡ്സ് കമ്മീഷനേഴ്സ് ഓഫ് ദി അഡ്മിറാൽറ്റിയായിരുന്ന വിസ്കൗണ്ട് പാൽമേഴ്സണിന്റെ പേരു നൽകിയത്.   344 മീറ്റർ ഉയരമുള്ള മൗണ്ട് ഫണൽ ഇവിടെയാണുള്ളത്. 

## അവലംബം

വർഗ്ഗം:ക്വീൻസ്‌ലാന്റിലെ ദേശീയോദ്യാനങ്ങൾ
ബ്രാംറ്റൺ ഐലന്റ്സ് ദേശീയോദ്യാനം

ഓസ്ട്രേലിയയിലെ ക്വീൻസ്ലാന്റിൽ സ്ഥിതിചെയ്യുന്ന ഒരു ദേശീയോദ്യാനമാണ് **ബ്രാംറ്റൺ ദേശിയോദ്യാനം**. ബ്രിസ്ബേനു വടക്കു-പടിഞ്ഞാറായി 834 കിലോമീറ്റർ അകലെയാണിത്. ബ്രാംറ്റൺ ദ്വീപിന്റെ ഭൂരിഭാഗം പ്രദേശങ്ങളും കാർലിസ്ലെ ദ്വീപിന്റെ എല്ലാ ഭാഗങ്ങളും ഈ ദേശീയോദ്യാനത്തിൽ ഉൾപ്പെടുന്നു.

ഈ ദേശീയോദ്യാനത്തിൽ മഴക്കാടുകൾ, മണൽ ബീച്ചുകൾ, പവിഴപ്പുറ്റുകൾ എന്നിവയുണ്ട്. ഇവിടുത്തെ ഏറ്റവും ഉയർന്ന ഭാഗത്തേക്കു നടന്നുപോകാൻ കഴിയും. ബ്രാംറ്റൺ ദ്വീപിനു ചുറ്റുമായി ഒരു വളഞ്ഞുപുളഞ്ഞ പാതയുണ്ട്. 8.7 കിലോമീറ്റർ ദൂരമുള്ള ഈ പാത തുറന്ന യൂക്കാലിപ്റ്റസ് വനങ്ങൾ, മുന്തിരിത്തോപ്പുകൾ, വരണ്ട മഴക്കാടുകൾ, പുൽമേടുകൾ, കണ്ടൽക്കാടുകൾ എന്നിവയിൽക്കൂടി സന്ദർശകരെ നയിക്കുന്നു. 

കാർലിസ്ലെ ദ്വീപിൽ കാമ്പിങ്ങ് അനുവദിച്ചിട്ടുണ്ട്. ഇവിടെ അതിനുള്ള ഏതാനും സൗകര്യങ്ങളുണ്ട്. ഒക്റ്റോബറിനും മേയ്ക്കുമിടയിൽ ഈ ദേശീയോദ്യാനത്തിലെ ജലത്തിൽ ജെല്ലിഫിഷുകൾ കാണപ്പെടാറുണ്ട്. 

## അവലംബം

വർഗ്ഗം:ക്വീൻസ്‌ലാന്റിലെ ദേശീയോദ്യാനങ്ങൾ
ബുല്ലെറിൻഗ ദേശീയോദ്യാനം

ഓസ്ട്രേലിയയിലെ ക്യൂൻസ്ലാന്റിൽ സ്ഥിതിചെയ്യുന്ന ഒരു ദേശീയോദ്യാനമാണ് **ബുല്ലെറിൻഗ ദേശീയോദ്യാനം**. ബ്രിസ്ബേനു വടക്കു-പടിഞ്ഞാറായി 1,448 കിലോമീറ്റർ അകലെയാണിത്. ഈ ദേശീയോദ്യാനം വിശിഷ്ടമായ ഒരു നിരയെ സസ്യജാലങ്ങളുടേയും വന്യജീവികളുടേയും സംരക്ഷിക്കുന്നു.  

## ദേശീയോദ്യാനത്തിലെ സംവിധാനങ്ങൾ
ബുല്ലെറിൻഗ ദേശീയോദ്യാനത്തിൽ സന്ദർശകർക്കായുള്ള യാതൊരു സൗകര്യങ്ങളുമില്ല. അവിടെ പൊതുജനങ്ങൾക്കു പ്രവേശനവുമില്ല.
 
## അവലംബം

വർഗ്ഗം:ക്വീൻസ്‌ലാന്റിലെ ദേശീയോദ്യാനങ്ങൾ
റ്വെൻസോറി മൌണ്ടൻസ് ദേശീയോദ്യാനം

**റ്വെൻസോറി മൌണ്ടൻസ് ദേശീയോദ്യാനം** റ്വെൻസോറി പർവ്വതനിരകളിൽ സ്ഥിതിചെയ്യുന്നതും യുനെസ്കോ ലോകപൈതൃക സ്ഥാനവുമായ ഒരു ഉഗാണ്ടൻ ദേശീയോദ്യാനമാണ്. ഏകദേശം 1,000 ചതുരശ്ര കിലോീറ്റർ (386 ചതുരശ്ര മൈൽ) വലിപ്പമുള്ള ഈ ദേശീയോദ്യാനം, ആഫ്രിക്കയിലെ മൂന്നാമത്തെ വലിയ കൊടുമുടിയും  നിരവധി വെള്ളച്ചാട്ടങ്ങളും തടാകങ്ങളും ഹിമാനികളും ഉൾക്കൊള്ളുന്നതാണ്. ഇവിടുത്തെ മനോഹരങ്ങളായ സസ്യവർഗ്ഗങ്ങളുടെ പേരിലും ഉദ്യാനം പ്രശസ്തമാണ്.

## ചരിത്രം
റ്വൻസോറി ദേശീയോദ്യാനം 1991 ലാണ് സ്ഥാപിക്കപ്പെട്ടത്. ഇവിടുത്തെ സവിശേഷമായ പ്രകൃതി സൗന്ദര്യത്തിൻറെ പേരിൽ 1994 ൽ യുനെസ്കോ ഇതൊരു ലോക പൈതൃക സ്ഥലമായി നിശ്ചയിച്ചു. 

## അവലംബം
കേപ്പ് അപ്‌സ്റ്റാർട്ട് ദേശീയോദ്യാനം

ഓസ്ട്രേലിയയിലെ നോർത്ത് ക്യൂൻസ് ലാന്റിലെ വിറ്റ്സണ്ടേ മേഖലയിലെ ഗുതലുന്ദ്രയിലുള്ള ദേശീയോദ്യാനമാണ് **കേപ്പ് അപ്‌സ്റ്റാർട്ട് ദേശീയോദ്യാനം**. ബ്രിസ്ബേനിൽ നിന്നും വടക്കു-പടിഞ്ഞാറായി 1,016 കിലോമീറ്റർ അകലെയാണിത്. 

## കേപ്പ് അപ് സ്റ്റാർട്ടിന്റെ സാംസ്ക്കാരിക പ്രാധാന്യം
കേപ്പ് അപ്‌സ്റ്റാർട്ടിലെ മണൽക്കൂനകളിലുള്ള ചാരത്തിന്റെ കൂമ്പാരങ്ങൾ ജുറു ജനങ്ങൾക്ക് കേപ്പ് അപ്‌സ്റ്റാർട്ടുമായുള്ള ബന്ധം കാണിക്കുന്നു.  വോറുൻഗു ഉൾക്കടലിലെ സ്ത്രീകളുടെ പ്രദേശം,  മൈൻ ദ്വീപിനു സമീപത്തെ കല്ലുകളുടെ ക്രമീകരണങ്ങൾ (ഇവ മൽസ്യങ്ങളെ പിടിക്കാനുള്ള കെണികളല്ല എന്നാൽ പ്രാരംഭകത്വം ചെയ്യാനുള്ള പ്രധാനപ്പെട്ട ആചാരങ്ങൾക്കുള്ള മൈതാനമാണെന്നു മുതിർന്നവർ എപ്പോഴും പ്രസ്താവിക്കാറുണ്ട് )  പോലെയുള്ള അനേകം വിശുദ്ധ സ്ഥലങ്ങളുണ്ട്.

## അവലംബം
സെമുലിക്കി ദേശീയോദ്യാനം

**സെമുലിക്കി ദേശീയോദ്യാനം** പടിഞ്ഞാറൻ ഉഗാണ്ടയിലെ ബുന്ദിബുഗ്യോ  ജില്ലയുടെ വിദൂര ഭാഗമായ ബ്വംബ കൗണ്ടിയിലാണ്  സ്ഥിതിചെയ്യുന്നത്. 1993 ഒക്ടോബറിൽ രൂപീകരിക്കപ്പെട്ട ഈ ദേശീയോദ്യാനം ഉഗാണ്ടയുടെ ഏറ്റവും പുതിയ ദേശീയ പാർക്കുകളിൽ ഒന്നാണ്. 194 ചതുരശ്ര കിലോമീറ്റർ (75 ചതുരശ്ര മൈൽ) വിസ്തീർണ്ണമുള്ള കിഴക്കൻ ആഫ്രിക്കയിലെ ഒരേയൊരു നിമ്ന്ന ഉഷ്ണമേഖലാ മഴക്കാടുകളാണ് ഈ ദേശീയോദ്യാനത്തിൽ കാണപ്പെടുന്നത്.

ആഫ്രിക്കയിലെ സമ്പന്നമായ സസ്യജന്തു വൈവിധ്യത്തിന്റെ ഉത്തമോദാഹരണമായ മേഖലകളിൽ ഒന്നാണ് ഈ ദേശീയോദ്യാനം. പ്രത്യേകിച്ച്, വിഭിന്നങ്ങളായ പക്ഷിവർഗ്ഗങ്ങളെയാണ് ഇവിടെ കണ്ടുവരുന്നത്. ഉഗാണ്ട വൈൽഡ് ലൈഫ് അതോറിറ്റിയാണ് ദേശീയോദ്യാനത്തെ നിയന്ത്രിക്കുന്നത്.

## അവലംബം
കാപ്രികോൺ കോസ്റ്റ് ദേശീയോദ്യാനം

ഓസ്ട്രേലിയയിലെ ക്യൂൻസ്‌ലാന്റിലുള്ള ദേശീയോദ്യാനമാണ് **കാപ്രികോൺ കോസ്റ്റ് ദേശീയോദ്യാനം**. ബ്രിസ്ബേനിൽ നിന്നും വടക്കു-പടിഞ്ഞാറായി 535 കിലോമീറ്റർ അകലെയാണിത്.

ഈ ദേശീയോദ്യാനത്തിൽ 114 ഹെക്റ്റർ പ്രദേശമുൾപ്പെടുന്നു. വാലിസ് പാർക്ക്, റൊസ്ലിൻ ഹെഡ്, ഡബിൾ ഹെഡ്, ബ്ലഫ് പോയന്റ്, പിനാക്കിൾ പോയിന്റ് എന്നിങ്ങനെ അഞ്ച് മേഖലകളായി ഇത് തിരിച്ചിരിക്കുന്നു. ഈ അഞ്ച് മേഖലകളും കൂട്ടിച്ചേർത്ത് 1994 ൽ ഒറ്റ ദേശീയോദ്യാനമാക്കി മാറ്റി.

## അവലംബം

വർഗ്ഗം:ക്വീൻസ്‌ലാന്റിലെ ദേശീയോദ്യാനങ്ങൾ
സെയിൻറ് ആൻ മറൈൻ ദേശീയോദ്യാനം

**സെയിൻറ് ആൻ മറൈൻ ദേശീയോദ്യാനം** സെയ്ഷെൽസിൻറ തലസ്ഥാനമായ വിക്ടോറിയയിൽ നിന്ന് 5 കിലോമീറ്റർ അകലെയായി സ്ഥിതി ചെയ്യുന്ന ദേശീയോദ്യാനമാണ്. ഇതിൽ എട്ട് ചെറിയ ദ്വീപുകൾ ഉൾക്കൊള്ളുന്നു.

വന്യജീവികളുടെ സംരക്ഷണത്തിനായി 1973 ലാണ് ഈ മറൈൻ ഉദ്യാനം നിർമ്മിച്ചത്. ഇന്ത്യൻ മഹാസമുദ്രത്തിലെ ഇത്തരത്തിലുള്ള ആദ്യ ഉദ്യാനമായിരുന്നു ഇത്. മറൈൻ പാർക്കിനുള്ളിൽ ഫിഷിംഗ്, വാട്ടർ സ്കീയിംഗ് എന്നിവ നിരോധിച്ചിട്ടുണ്ട്.

## ചിത്രശാല

File:Seychelles large map.jpg|Map 1
File:Sainte Anne Seychelles.jpg|Sainte Anne Island
File:Moyenne Island Seychelles.jpg|Aerial view of Moyenne Island, Seychelles 1970
File:Moyenne Island.jpg|Moyenne Island image
File:Ile Moyenne.jpg|Moyenne Island, Seychelles
File:Seychelles Ile aux Cerfs.JPG| Ile aux Cerfs 1980
File:Seychelles 030.JPG|St. Anne islands from Mahe
File:Ste. Anne Marine National Park.png|Location of the Ste Anne Marine National Park (islands in red)
File:Seychelles Ile aux Cerfs.JPG|Île aux Cerfs seen from Mahe, Seychelles
File:Anne Marine NP aerial Seychelles.jpg|Anne Marine NP aerial Seychelles


## അവലംബം
സഹാമെനാ ദേശീയോദ്യാനം

**സഹാമെനാ ദേശീയോദ്യാനം** മഡഗാസ്കറിലെ ദേശീയ ഉദ്യാനമാണ്. 1997-ൽ സ്ഥാപിതമായ ഈ ദേശീയോദ്യാനം മൊത്തം സംരക്ഷിത പ്രദേശമായ 643 ചതുരശ്ര കിലോമീറ്ററിൽ (248.26 ചതുരശ്ര മൈൽ) 423 ചതുരശ്ര കിലോമീറ്റർ (163.32 ചതുരശ്ര മൈൽ) പ്രദേശത്തെ ഉൾക്കൊള്ളുന്നു. ഇത് 2007 ൽ പ്രഖ്യാപിക്കപ്പെട്ട മഡഗാസ്കറിന്റെ കിഴക്കൻ ഭാഗത്തുള്ള എട്ട് ദേശീയ പാർക്കുകളിലെ 13 നിർദ്ദിഷ്ട പ്രദേശങ്ങൾ ഉൾക്കൊള്ളുന്ന യുനെസ്കോ ലോക പൈതൃക സ്ഥലമായ അറ്റ്സിനാനാനയിലെ റെയിൻഫോറസ്റ്റിൻറെ ഭാഗമാണ് ഇത്. 

## അവലംബം

വർഗ്ഗം:മഡഗാസ്കറിലെ ദേശീയോദ്യാനങ്ങൾ
ഇനാഗ്വാ ദേശീയോദ്യാനം

**ഇനാഗ്വാ ദേശീയോദ്യാനം** ബഹാമാസിലെ ഗ്രേറ്റ് ഇനാഗ്വാ ദ്വീപിലുള്ള ഒരു ദേശീയോദ്യാനമാണ്. 1965ൽ സ്ഥാപിച്ച ഈ ദേശീയോദ്യാനം, 220,000 ഏക്കറുകൾ (890 ചതുരശ്രകിലോമീറ്റർ) വിസ്തൃതിയുള്ളതാണ്. 

1904ൽ ത്തന്നെ വെസ്റ്റ് ഇന്ത്യൻ ഫ്ലമിംഗോയെ സംരക്ഷിക്കുന്നതിനുള്ള ശ്രമങ്ങൾ നടന്നുവന്നിരുന്നു. ബഹാമാസ് നാഷണൽ ട്രസ്റ്റിന്റെ കീഴിലാണ് ഈ പാർക്ക് സ്ഥാപിക്കപ്പെട്ടത്. വെസ്റ്റ് ഇന്ത്യൻ ഫ്ലമിംഗോയുടെ ലോകത്തിലെ ഏറ്റവും വലിയ പ്രചനനസങ്കേതമാണിത്. 40 വർഷം മുമ്പ് ഫ്ലമിംഗോകൾ വംശനാശത്തിന്റെ വക്കിലെത്തിയിരുന്നു. സംരക്ഷണപ്രവർത്തനങ്ങളുടെ ഫലമായി ഇന്ന് വെസ്റ്റ് ഇന്ത്യൻ ഫ്ലമിംഗോകളുടെ എണ്ണം 50,000 ആയിമാറിയിട്ടുണ്ട്. ഇതിനടുത്തുള്ള ദ്വീപുകളായ മയഗുവാന, അക്ക്ലിൻസ്, ക്രൂക്ക്ഡ് ദ്വിപുകൽ, ക്യൂബ, ആൻഡ്രോസ് എന്നിവിടങ്ങളിലും ഇവിടത്തെ സംരക്ഷണ പ്രവർത്തനഫലമായി വെസ്റ്റ് ഇന്ത്യൻ ഫ്ലമിംഗോകളുടെയും മറ്റു പക്ഷികളുടെയും എണ്ണം വർദ്ധിച്ചിട്ടുണ്ട്. 1997ൽ ഈ ദേശീയോദ്യാനം അന്താരാഷ്ട്രപ്രാധാന്യമുള്ള തണ്ണീർത്തടമായി പ്രഖ്യാപിച്ചിരുന്നു. ഈ പ്രദേശം പക്ഷിനിരീക്ഷകരുടെ പറുദീസയായി കണക്കാക്കുന്നു. 

ഈ ദേശീയോദ്യാനത്തിൽ ബഹാമാസിലെ ഏറ്റവും വലിയ ലവണജലതാടാകമായ റോസ് തടാകവും ഉൾപ്പെടുന്നു.

## അവലംബം
ദിബ്രു - സൈഖോവ ദേശീയോദ്യാനം

ആസ്സാമിലെ തിൻസൂകിയയിലുള്ള ഒരു ദേശീയോദ്യാനമാണ് **ദിബ്രു - സൈഖോവ ദേശീയോദ്യാനം**. തിൻസുകിയ, ദിബ്രുഗഢ് ജില്ലകളിലായി ഈ ദേശീയോദ്യാനം വ്യാപിച്ചുകിടക്കുന്നു. തിൻസുകിയയിൽ നിന്നും 12 കിലോമീറ്റർ വടക്കുമാറി സമുദ്രനിരപ്പിൽ നിന്നും 118 അടി ഉയരത്തിലാണ് ദിബ്രു - സൈഖോവ ദേശീയോദ്യാനം സ്ഥിതി ചെയ്യുന്നത്. ബ്രഹ്മപുത്ര, ലോഹിത്, ദിബ്രു നദികൾ ദിബ്രു - സൈഖോവ ദേശീയോദ്യാനത്തിന്റെ അതിരുകളിലൂടെ ഒഴുകുന്നു. നിത്യ ഹരിത വനങ്ങളും, ഇലകൊഴിയും വനങ്ങളും  പുൽമേടുകളും കണ്ടൽക്കാടുകളും ചേർന്നതാണീ പ്രദേശം. വടക്കുകിഴക്കൻ ഇന്ത്യയിലെ ഏറ്റവും വലിയ വില്ലോ കാടുകൾ സ്ഥിതി ചെയ്യുന്നത് ഇവിടെയാണ്. വംശനാശഭീഷണി നേരിടുന്ന ഒരുപാട് ജന്തുജാലങ്ങൾ ഇവിടെ കാണപ്പെടുന്നു.

## അവലംബം

## പുറത്തേക്കുള്ള കണ്ണികൾ
*ഔദ്യോഗിക വെബ്സൈറ്റ്   
*Dibru-Saikhowa National Park 

വർഗ്ഗം:ആസാമിലെ ദേശീയോദ്യാനങ്ങൾ
കലേസർ ദേശീയോദ്യാനം

ഹരിയാനയിലെ യമുനനഗർ ജില്ലയിൽ സ്ഥിതി ചെയ്യുന്ന ഒരു ദേശീയോദ്യാനമാണ് **കലേസർ ദേശീയോദ്യാനം**. ചണ്ഡിഗഡിൽ നിന്നും 150 കിലോമീറ്റർ വടക്ക് കിഴക്കായാണ് കലേസർ ദേശീയോദ്യാനം നിലകൊള്ളുന്നത്. ഹരിയാനയിലെ ശ്രദ്ധേയമായ പക്ഷിനിരീക്ഷണകേന്ദ്രങ്ങളിലൊന്നായ കലേസറിൽ പുള്ളിപ്പുലികളെയും ധാരാളമായി കണ്ടുവരുന്നു.. ശിവാലിക് മലനിരകളിൽ 11,000 ഏക്കർ വിസ്തൃതിയിൽ പരന്നുകിടക്കുന്ന സാൽ വനപ്രദേശം  ആണിത്. 2003 ലാണ് ഈ പ്രദേശത്തിന് ദേശീയോദ്യാന പദവി ലഭിക്കുന്നത്.
## ജൈവവൈവിധ്യം
പുള്ളിപ്പുലികളെ ധാരാളമായി കണ്ടുവരുന്ന കലെസർ ദേശീയോദ്യാനത്തിൽ പൂച്ചപ്പുലി, ആന, ചുവന്ന കാട്ടുകോഴി, മുള്ളൻ പന്നി, റീസസ് കുരങ്ങ്, പുള്ളിമാൻ എന്നീ മൃഗങ്ങളും കാണപ്പെടുന്നു.
 
സാൽ മരങ്ങൾ കൂടാതെ കരീരം, ശീഷം, മഴുക്കാഞ്ഞിരം തുടങ്ങിയ വൃക്ഷങ്ങളും ഇവിടെ ധാരാളമായി വളരുന്നു.
## അവലംബം

വർഗ്ഗം:ഹരിയാണയിലെ ദേശീയോദ്യാനങ്ങൾ
ടേക്ക് ഓഫ് (ചലച്ചിത്രം)

2017ൽ പുറത്തിറങ്ങിയ ഒരു മലയാള ചലച്ചിത്രമാണ് **ടേക്ക് ഓഫ്**. പ്രശസ്ത ഛായാഗ്രാഹകൻ മഹേഷ് നാരായണന്റെ ആദ്യ സംവിധാന സംരംഭമാണിത് . ഇറാഖിലെ യുദ്ധഭൂമിയിൽ കുടുങ്ങിപ്പോയ ഇന്ത്യൻ നഴ്സുമാരുടെ കഥ പറയുന്ന ഈ ചലച്ചിത്രത്തിൽ  പാർവ്വതി കേന്ദ്ര കഥാപാത്രത്തെ അവതരിപ്പിക്കുന്നു. ഷെബിൻ ബേക്കർ, ആന്റോ ജോസഫ് എന്നിവർ ചേർന്ന് നിർമിച്ചിരിക്കുന്ന ടേക്ക് ഓഫിൽ കുഞ്ചാക്കോ ബോബൻ, ഫഹദ് ഫാസിൽ,  ആസിഫ് അലി എന്നിവരും പ്രധാന വേഷങ്ങളിലെത്തുന്നു. ദുബായിലും കൊച്ചിയിലുമായി ചിത്രീകരിച്ച ടേക്ക് ഓഫ് രാജേഷ് പിള്ള ഫിലിംസ് ആണ്  വിതരണത്തിനെത്തിച്ചത്. 2017 മാർച്ച് 24 ന് തിയറ്ററുകളിലെത്തിയ ടേക്ക് ഓഫ് പ്രേക്ഷകരിൽ നിന്നും നിരൂപകരിൽ നിന്നും മികച്ച അഭിപ്രായമാണ് നേടിയത് . സമീറ എന്ന കഥാപാത്രത്തെ അവതരിപ്പിച്ച പാർവതി  ഏറെ പ്രശംസ നേടി.
## അഭിനയിച്ചവർ
*പാർവ്വതി - സമീറ
* കുഞ്ചാക്കോ ബോബൻ - ഷഹീദ്
* ഫഹദ് ഫാസിൽ - മനോജ്, ഇറാഖിലെ ഇന്ത്യൻ അംബാസ്സഡർ
*ആസിഫ് അലി - ഫൈസൽ
*അലൻസിയർ ലെ ലോപ്പസ് - സമീറയുടെ പിതാവ്
*ദിവ്യപ്രഭ - ജിൻസി
*പ്രകാശ് ബെലവാഡി - ഇന്ത്യൻ എംബസ്സി ഉദ്യോഗസ്ഥൻ
*പ്രേം പ്രകാശ് - ജയമോഹൻ
*പാർവതി.ടി.
*അഞ്ജലി അനീഷ് ഉപാസന
*
## പുരസ്കാരങ്ങൾ
### [[ദേശീയ ചലച്ചിത്ര പുരസ്കാരം 2017]]
*മികച്ച കലാ സംവിധായകൻ - സന്തോഷ് രാമൻ
*പ്രത്യേക ജൂറി പരാമർശം- പാർവ്വതി
### [[കേരളസംസ്ഥാന ചലച്ചിത്രപുരസ്കാരം 2017]]
*മികച്ച നവാഗത സംവിധായകൻ - മഹേഷ് നാരായണൻ
*മികച്ച നടി - പാർവ്വതി
*മികച്ച മേക്കപ്പ് മാൻ - രഞ്ജിത്ത് അമ്പാടി
*മികച്ച പശ്ചാത്തലസംഗീതം - ഗോപി സുന്ദർ
*മികച്ച കലാ സംവിധായകൻ - സന്തോഷ് രാമൻ

## അവലംബം

വർഗ്ഗം:2017-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കുഞ്ചാക്കോ ബോബൻ അഭിനയിച്ച ചലച്ചിത്രങ്ങൾ
വർഗ്ഗം:ജോജു ജോർജ് അഭിനയിച്ച ചലച്ചിത്രങ്ങൾ
കാസിൽ ടവർ ദേശീയോദ്യാനം

ഓസ്ട്രേലിയയിലെ ക്യൂൻസ് ലാന്റിലുള്ള ദേശീയോദ്യാനമാണ് **കാസിൽ ടവർ ദേശീയോദ്യാനം**. ബ്രിസ്ബേനിൽ നിന്നും വടക്കു-പടിഞ്ഞാറായി 407 കിലോമീറ്റർ അകലെയാണിത്. ഈ ദേശീയോദ്യാനത്തിലെ സസ്യജാലങ്ങളിൽ അധികവും ഓപ്പൺ യൂക്കാലിപ്റ്റസ് വനപ്രദേശമാണ്. ഏതാനും ഹൂപ്പ് പൈനുകളും ഇവിടെയുണ്ട്. 

അവൂൻഗ തടാകത്തിൽ നിന്നും മൗണ്ട് കാസിൽ ടവർ കാണാൻ കഴിയും. ഈ ദേശീയോദ്യാനത്തിലേക്ക് പരിമിതമായ തോതിലാണ് സന്ദർശകരെ പ്രവേശിപ്പിക്കുന്നത്. ഗ്ലാഡ്സ്റ്റോൺ ഏരിയ വാട്ടർ ബോർഡിൽ നിന്നും അവരുടെ സ്ഥലത്തിലൂടെ കടന്നു പോകാൻ അനുമതി വേണം. ഈ ദേശീയോദ്യാനത്തിൽ സന്ദർശകർക്ക് വേണ്ട സൗകര്യങ്ങൾ ഇല്ല.

## അവലംബം

വർഗ്ഗം:ക്വീൻസ്‌ലാന്റിലെ ദേശീയോദ്യാനങ്ങൾ
ചിത്രങ്കുടി പക്ഷിസങ്കേതം

ഇന്ത്യൻ സംസ്ഥാനമായ തമിഴ്നാട്ടിലെ രാനാഥപുരം ജില്ലയിലെ മുതുകുളത്തൂർ താലൂക്കിൽപ്പെടുന്ന പക്ഷിസങ്കേതമാണ് **ചിത്രങ്കുടി പക്ഷിസങ്കേതം**. ഇത് കാഞ്ഞിരംകുളം പക്ഷിസങ്കേതത്തിന്റെ അടുത്തായി സ്ഥിതിചെയ്യുന്നു. ഹെറോൺ വർഗ്ഗത്തിൽപ്പെടുന്ന അനേകം ദേശാടനപ്പക്ഷികളുടെ കൂടുണ്ടാക്കൽ കേന്ദ്രമാണിവിടം. ഇവിടെയുള്ള ബാബുൾ മരങ്ങളാണ് ഇതിന് സഹായകമായ അന്തരീക്ഷം സൃഷ്ടിക്കുന്നത്. അന്താരാഷ്ട്രനാമം **ചിത്രങ്കുടി കാഞ്ഞിരംകുളം പക്ഷിസങ്കേതം**, ഐബിഎ കോഡ് ഐഎൻ 261, ക്രൈറ്റീരിയ എ1, എ4ഐ.

## ഭൂപ്രകൃതി
ഒരു ജലസേചന സംഭരണിയുടെ ചുറ്റിലുമായാണ് ഈ പക്ഷിസങ്കേതം സ്ഥിതിചെയ്യുന്നത്. 4 കിലോമീറ്ററാണ് ഈ തീരത്തിന്റെ നീളം. 

## അവലംബങ്ങൾ

വർഗ്ഗം:തമിഴ്നാട്ടിലെ പക്ഷിസങ്കേതങ്ങൾ
ഗാൽവേയുടെ കരയിലെ ദേശീയോദ്യാനം

**ഗാൽവേയുടെ കരയിലെ ദേശീയോദ്യാനം** ശ്രീലങ്കയിലെ നുവറഏലിയ പട്ടണത്തിനടുത്തുള്ള ഒരു ചെറിയ ദേശീയപാർക്ക് ആകുന്നു. 1938 മേയ് 27നാണ് ഇതിനെ ഒരു വന്യജീവിസങ്കേതം ആയി സ്ഥാപിക്കപ്പെട്ടത്. തുടർന്ന് 2006 മേയ് 18നു ഇത് ഒരു ദേശീയോദ്യാനമായി ഉയർത്തപ്പെട്ടു.  The park was declared to conserve the montane ecosystems.ഈ പാർക്ക് ശ്രീലങ്കയിലെ ഫീൽഡ് പക്ഷിശാസ്ത്ര ഗ്രൂപ്പ് അവിടെയുള്ള വിക്ടോറിയാ പാർക്കിനു സമാനമായി പക്ഷിനിരീക്ഷണത്തിനുള്ള ഏറ്റവും അനുയോജ്യമായ സ്ഥലമായി ഇതിനേയും കാണുന്നു.  ഗാൽവേയുടെ കര, ഏതാണ് 20 അപൂർവ്വ ദേശാടനപ്പക്ഷി സ്പീഷിസുകളേയും 30 തദ്ദേശീയ പക്ഷി സ്പീഷീസുകളേയും ഉൾക്കൊള്ളുന്നു. പക്ഷികളെക്കൂടാതെ ഈ പാർക്കിൽ അനേകം വിലപ്പെട്ട തദ്ദേശീയവും വിദേശീയവുമായ സസ്യ സ്പീഷിസുകളും ജീവിക്കുന്നുണ്ട്. ഗാൽവേ ഫോറസ്റ്റ് ലോഡ്ജും ഇതിനടുത്തുണ്ട്.

## ഇതും കാണൂ
* Protected areas of Sri Lanka

## അവലംബം

വർഗ്ഗം:ശ്രീലങ്കയിലെ ദേശീയോദ്യാനങ്ങൾ
കിരിൻഡി മിറ്റിയ ദേശീയോദ്യാനം

**കിരിൻഡി മിറ്റിയ ദേശീയോദ്യാനം**, തെക്കുപടിഞ്ഞാറൻ മഡഗാസ്കറിയിലെ മൊസാംബിക് ചാനലിൽ സ്ഥിതിചെയ്യുന്ന ഒരു ദേശീയോദ്യാനമാണ്. 72,200 ഹെക്ടർ (178,000 ഏക്കർ) വിസ്തൃതിയുള്ള ഈ ദേശീയോദ്യാനം, ഒട്ടനവധി തദ്ദേശീയ സസ്യ ജന്തുജാലങ്ങളുടേയും അതോടൊപ്പം പ്രൈമേറ്റകളുടെ ലോകത്തിൽ ഏറ്റവും കൂടുതൽ സാന്ദ്രതയുള്ള പ്രദേശവുമായി കണ്ടെത്തിയിട്ടുണ്ട്.

## ഭൂമിശാസ്ത്രം
മൊസാംബിക് ചാനൻറെ തെക്ക് പടിഞ്ഞാറൻ തീരത്ത് സ്ഥിതി ചെയ്യുന്ന ഈ ദേശീയോദ്യാനം, ഏഴ് ചെറിയ ദ്വീപുകൾ ഉൾപ്പെടെ ഒരു മറൈൻ മേഖലയും ഉൾക്കൊളളുന്നു. 

ബെലോ സർ മെർ ടൌണിനും, മൊറോണ്ടാവാ ടൌണിനും സമീപത്തായി മെനാബാ മേഖലയിൽ സ്ഥിതിചെയ്യുന്ന ഈ ദേശീയോദ്യാനം,  മഹാറിവോ നദി, ലംപോവോലോ നദി എന്നിവയാൽ വലയം ചെയ്യപ്പെട്ടിരിക്കുന്നു. ദേശീയോദ്യാനത്തിൻറെ പ്രവേശനകവാടം മൊറോണ്ടാവോയ്ക്ക് 70 കിലോമീറ്റർ (4 മൈൽ) തെക്കുഭാഗത്തായിട്ടാണ്. മാർച്ച് മുതൽ നവംബർ വരെയുള്ള വരണ്ട കാലാവസ്ഥയിൽ ഈ പ്രദേശത്തെ വന്യജീവികൾ നിഷ്‍ക്രിയാവസ്ഥയിലും സസ്യങ്ങൾ തവിട്ട് നിറത്തിലും, മരങ്ങൾ ഇലയില്ലാത്ത അവസ്ഥയിലുമായിരിക്കുന്നതാണ്.താപനില 40 °C (104 °F) എത്തുമ്പോൾ  വന്യജീവികൾ സജീവമാകുകയും സസ്യജാലങ്ങൾ പുതുജീവൻ പ്രാപിക്കുകയും ചെയ്യുന്നു.

ഈ പ്രദേശത്തെ പ്രബല തദ്ദേശീയ ജനവിഭാഗം സകലാവ ജനങ്ങളാണ്.

## ചിത്രശാല

Eulemur rufifrons Kirindy Madagascar.jpg| Red-fronted lemur at Kirindy
Fat-tailed Dwarf Lemur, Kirindy, Madagascar.jpg|Fat-tailed dwarf lemur at Kirindy
Red-tailed Sportive Lemur, Kirindy, Madagascar.jpg|Red-tailed sportive lemur at Kirindy
Oplurus Cuvieri Kirindy Madagascar.jpg|*[[Oplurus cuvieri]]* at Kirindy
Bokyboky3.jpg|Narrow-striped Mongoose (*[[Mungotictis decemlineata]]*) at Kirindy
Verreauxs Sifika Kirindy Madagascar.jpg|Verreaux's sifaka at Kirindy
Adansonia Grandidieri Baobab Morondava Madagascar.jpg|thumb|left|*[[Adansonia grandidieri]]*


## അവലംബം
അൻറാസിബെ-മൻ‍റ്റാഡിയ ദേശീയോദ്യാനം

**അൻറാസിബെ-മൻ‍റ്റാഡിയ ദേശീയോദ്യാനം,** 155 ചതുരശ്ര കിലോമീറ്റർ വിസ്തൃതിയുള്ളള മഡഗാസ്കറിലെ ഒരു പരിരക്ഷിത പ്രദേശമാണ്. ഇത് അൻറനാനാവിറോയ്ക്ക് 150 കിലോമീറ്റർ കിഴക്കായി കിഴക്കൻ മഡഗാസ്കറിലെ അലോട്രാ-മാംഗോറോ മേഖലയിലെ പ്രാഥമിക വളർച്ചയുള്ള വനപ്രദേശത്താണു സ്ഥിതിചെയ്യുന്നത്. ഈ ദേശീയോദ്യാനം സ്ഥിതിചെയ്യുന്ന പ്രദേശത്തിൻറെ ഉയരം 800 മുതൽ 1200 മീറ്റർ വരെ വ്യത്യാസപ്പെട്ടിരിക്കുന്നു. ഈർപ്പമുള്ള കാലാവസ്ഥയാണ് ഇവിടെ പൊതുവേ അനുഭവപ്പെടാറുള്ളത്. വർഷപാതം 1700 മില്ലീമീറ്ററാണ്. ഒരോ വർഷവും ശരാശരി 210 ദിവസം മഴ ലഭിക്കുന്നു.

11 ലീമർ ഇനങ്ങൾ ഉൾപ്പെടെ വംശനാശഭീഷണി നേരിടുന്ന അനേകം തദ്ദേശീയവും അപൂർവ്വവുമായ ജീവികൾക്കും വിശാലമായ ജൈവവൈവിധ്യത്തിനും ഈ മഴക്കാടുകൾ പ്രസിദ്ധമാണ്.

മൻറാഡിയ ദേശീയോദ്യാനം, അനലാമാസ്വാട്ര റിസർവ് എന്നിവയാണ് ദേശീയോദ്യാനത്തിൻറെ രണ്ട് ഘടകങ്ങൾ. "ഇൻട്രി" എന്ന മഡഗാസ്കറിലെ ഏറ്റവും വലിയ ലെമൂറുകൾക്ക് പ്രസിദ്ധമാണ് ഇവിടം.

## ചിത്രശാല


Montadiamidstoryrainforest.jpg|Mid-height view of arboreal habitat in Andasibe-Mantadia National Park
Diadem sifaka andasibe.JPG|Diademed sifaka with radio collar in Andasibe-Mantadia National Park
Terrestrial crab Andasibe.JPG|Terrestrial crab in Andasibe-Mantadia National Park
Indri Andasibe.JPG|Indri resting after feeding in Andasibe-Mantadia National Park


## അവലംബം

## പുറം കണ്ണികൾ

*Official website
*Plant photograph from Mantadia National Park
*Wild Madagascar - Andasibe-Mantadia

വർഗ്ഗം:മഡഗാസ്കറിലെ ദേശീയോദ്യാനങ്ങൾ
കരിമ്പുഴ ദേശീയോദ്യാനം

തെക്കേഇന്ത്യൻ സംസ്ഥാനങ്ങളായ കേരളത്തിലും തമിഴ്നാട്ടിലുമായി സ്ഥിതിചെയ്യുന്ന ഒരു നിർദ്ദിഷ്ട ദേശീയോദ്യാനമാണ് **കരിമ്പുഴ ദേശീയോദ്യാനം**(ഇംഗ്ലീഷ്: Karimpuzha National Park , തമിഴ്: கரிம்புழா தேசியப் பூங்கா). 230 ചതുരശ്രകിലോമീറ്ററാണ് ഇതിന്റെ വിസ്തൃതി. നീലഗിരിമലനിരകളിലാണ് ഈ ദേശീയോദ്യാനം സ്ഥിതിചെയ്യുന്നത്. 

## References

വർഗ്ഗം:കേരളത്തിലെ ദേശീയോദ്യാനങ്ങൾ
വർഗ്ഗം:പശ്ചിമഘട്ടത്തിലെ വന്യജീവി സങ്കേതങ്ങൾ
ചെസ്റ്റേർറ്റൺ റേഞ്ച് ദേശീയോദ്യാനം

ഓസ്ട്രേലിയയിലെ ക്യുൻസ് ലാന്റിനു തെക്കു-പടിഞ്ഞാറായി സ്ഥിതിചെയ്യുന്ന ദേശീയോദ്യാനമാണ് **ചെസ്റ്റേർറ്റൺ റേഞ്ച് ദേശീയോദ്യാനം**. ബ്രിസ്ബേനിൽ നിന്നും പടിഞ്ഞാറായി 585 കിലോമീറ്റർ അകലെയാണിത്. വറെഗോ നദി, വല്ലാം അരുവി, മറനോവ നദി എന്നീ ജലമാർഗ്ഗങ്ങളുടെ ജലസംഭരണ മേഖലകളിലായാണീ ദേശീയോദ്യാനം സ്ഥിതിചെയ്യുന്നത്. ബ്രിഗാലോ ബെൽറ്റ് ജൈവമേഖലയുടെ തെക്കൻ ഭാഗത്തെ ഈ ദേശീയൊദ്യാനം സംരക്ഷിക്കുന്നു. ദേശീയോദ്യാനത്തിനു വടക്കായും പടിഞ്ഞാറായും ഓർക്കാഡില്ല സ്റ്റേറ്റ് ഫോറസ്റ്റാണുള്ളത്.

ഈ ദേശീയോദ്യാനത്തിലെ പ്രധാന ആകർഷണം രണ്ടു മുറികളുള്ള ഒരു ചെറിയ ഹോംസ്റ്റെഡാണ്.  ഇവിടെ ഭൂമി പാട്ടത്തിനുപയോഗിക്കുന്നത് 1937ൽ നിരോധിച്ചു.  ഇവിടെ അപൂർവ്വവും വംശനാശഭീഷണി നേരിടുന്നതുമായ 13 സ്പീഷീസുകളെ കണ്ടെത്തിയിട്ടുണ്ട്.  യക്ക സ്കിങ്കിന്റെ വംശനാശത്തിനു സാധ്യതയുള്ള ഒരു കോളനിയും ഇവിടെയുണ്ട്. 

## അവലംബം

വർഗ്ഗം:ക്വീൻസ്‌ലാന്റിലെ ദേശീയോദ്യാനങ്ങൾ
ക്ലമ്പ് മൗണ്ടൻ ദേശീയോദ്യാനം

ഓസ്ട്രേലിയയിലെ ക്യൂൻസ് ലാന്റിൽ സ്ഥിതിചെയ്യുന്ന ദേശീയോദ്യാനമാണ് **ക്ലമ്പ് മൗണ്ടൻ ദേശീയോദ്യാനം**. ബ്രിസ്ബേനിൽ നിന്നും വടക്കു-പടിഞ്ഞാറായി 1287 കിലോമീറ്റർ അകലെയാണിത്. താഴ്ന്ന പ്രദേശത്തെ ഉഷ്ണമേഖലാ മഴക്കാടുകളിലെ പക്ഷികളെ സംരക്ഷിക്കുന്നതിൽ പ്രധാനപ്പെട്ട പക്ഷിസങ്കേതമായ കോസ്റ്റൽ വെറ്റ് ട്രോപ്പിക്കിന്റെ ഭാഗമായ ഈ ദേശീയോദ്യാനത്തിന്റെ പ്രാധാന്യം ബേഡ് ലൈഫ് ഇന്റർനാഷനൽ തിരിച്ചറിഞ്ഞിട്ടുണ്ട്. 

## അവലംബം

വർഗ്ഗം:ക്വീൻസ്‌ലാന്റിലെ ദേശീയോദ്യാനങ്ങൾ
കോൺവേ ദേശീയോദ്യാനം

ഓസ്ട്രേലിയയിലെ ക്യൂൻസ് ലാന്റിലുള്ള ദേശീയോദ്യാനമാണ് **കോൺവേ ദേശീയോദ്യാനം**. ബ്രിസ്ബേനു വടക്കു-പടിഞ്ഞാറായി 911 കിലോമീറ്റർ അകലെയാണിതിന്റെ സ്ഥാനം. ഏറ്റവും വിസ്തൃതമായ താഴ്ന്ന ഉഷ്ണമേഖലാ മഴക്കാടുകളാൽ ചുറ്റപ്പെട്ടിരിന്ന കോൺവേ ഉപദ്വീപാണ് ഇവിടുത്തെ മുഖ്യ ആകർഷണം. ക്യൂൻസ് ലാന്റിലുള്ള ഈ മഴക്കാടുകൾ ട്രോപ്പിക്കൽ നോർത്ത് ക്യൂൻസ് ലാന്റിനു പുറത്താണുള്ളത്. 

വോക്ക്-ഇൻ ബുഷ് കാമ്പിങ് അനുവദനീയമാണെങ്കിൽക്കൂടിയും സ്ഥാപിതമായ കാമ്പ് സൈറ്റുകൾ ഇവിടെയില്ല.   എളുപ്പമുള്ളതു മുതൽ കാഠിന്യം കുറവായതു വരെയുള്ള അനേകം നടപ്പാതകൾ ഈ ദേശീയോദ്യാനത്തിലുണ്ട്. 

## അവലംബം

വർഗ്ഗം:ക്വീൻസ്‌ലാന്റിലെ ദേശീയോദ്യാനങ്ങൾ
തലക്കാവേരി വന്യജീവിസങ്കേതം

ഇന്ത്യൻ സംസ്ഥാനമായ കർണ്ണാടകത്തിലെ കൊടക് ജില്ലയിൽ സ്ഥിതിചെയ്യുന്ന വന്യജീവി സങ്കേതമാണ് **തലക്കാവേരി വന്യജീവി സങ്കേതം. **105 ചതുരശ്രകിലോമീറ്ററാണ് ഇതിന്റെ വിസ്തൃതി. കേരളത്തിലെ കാസർഗോഡ് ജില്ലയിലെ റാണിപുരം കുന്നുകളുമായും കോട്ടഞ്ചേരി കുന്നുകളുമായും ഇത് അതിർത്തി പങ്കിടുന്നു.

## സസ്യജന്തുജാലങ്ങൾ

##### സസ്യങ്ങൾ
ഇവിടെക്കാണപ്പെടുന്ന പ്രധാന സസ്യങ്ങൾ നെന്മേനി വാക, Artocarpus lakoocha, Dysoxylum malabaricum and Mesua ferrea' തുടങ്ങിയവയാണ്. 

##### ജന്തുക്കൾ

ഏഷ്യൻ ആന, ബംഗാൾ കടുവ, മൗസ് മാൻ, Clawless otter, Stripe-necked mongoose തുടങ്ങിയവയാണ് പ്രധാന ജന്തുജാലങ്ങൾ

Fairy bluebird, Malabar trogon and Broadbilled roller പ്രധാന പക്ഷികൾ. ലളിത, തീക്കാക്ക , കാട്ടു എന്നീ പക്ഷികളും ഇവിടെ കാണുന്ന ചിലവയാണ്.

## അവലംബങ്ങൾ

വർഗ്ഗം:കൊടക് ജില്ല
വർഗ്ഗം:കർണാടകത്തിലെ വന്യജീവിസങ്കേതങ്ങൾ
വർഗ്ഗം:പശ്ചിമഘട്ടത്തിലെ വന്യജീവി സങ്കേതങ്ങൾ
ക്രേറ്റർ ലേക്സ് ദേശീയോദ്യാനം

ഓസ്ട്രേലിയയിലെ ക്യൂൻസ് ലാന്റിൽ സ്ഥിതിചെയ്യുന്ന ഒരു ദേശീയോദ്യാനമാണ് **ക്രേറ്റർ ലേക്സ് ദേശിയോദ്യാനം**. ബ്രിസ്ബേനിൽ നിന്നും വടക്കു-പടിഞ്ഞാറായി 1367 കിലോമീറ്റർ അകലെയാണിത്. ബാറൈൻ തടാകം, ഈച്ചെം തടാകം (യിദ്യം) എന്നീ രണ്ട് നദികൾ ഈ ദേശീയോദ്യാനത്തിലുണ്ട്. ഇ വ അഗ്നിപർവ്വതത്തിൽ നിന്നുണ്ടായവയാണ്. രണ്ടു തടാകങ്ങൾക്കു ചുറ്റിലും നടപ്പാതകളുണ്ട്. ബാറൈൻ തടാകത്തിൽ ബോട്ടു യാത്ര നടത്താൻ കഴിയും. 

## അവലംബം

വർഗ്ഗം:ക്വീൻസ്‌ലാന്റിലെ ദേശീയോദ്യാനങ്ങൾ
മാന്നാർ ഉൾക്കടൽ മറൈൻ ദേശീയോദ്യാനം

ഇന്ത്യൻ മഹാസമുദ്രത്തിലെ മാന്നാർ ഉൾക്കടലിലെ 21 ചെറുദ്വീപുകൾ ചേർന്ന ദേശീയോദ്യാനമാണ് **മാന്നാർ ഉൾക്കടൽ മറൈൻ ദേശീയോദ്യാനം**. 21 ദ്വീപുകളും അവയെ ചുറ്റിപ്പറ്റിയുള്ള പവിഴപ്പുറ്റുകളും ചേർന്നതാണ് ഈ ദേശീയോദ്യാനം. ഇത് തമിഴ്നാട് തീരത്തുനിന്നും 1 മുതൽ 10 കിലോമീറ്റർ അകലത്തിലായി സ്ഥിതിചെയ്യുന്നു. തൂത്തുക്കുടിക്കും ധനുഷ്കോടിക്കുമിടയിൽ 160 കിലോമീറ്റർ നീളത്തിലാണ് ഈ ദേശീയോദ്യാനം. ഇത് മാന്നാർ ജൈവമണ്ഡലത്തിന്റെ പ്രധാന സ്ഥലമാണ്. ഇതിനുചുറ്റമുള്ള 10 കിലോമീറ്റർ പ്രദേശം മാന്നാർ ജൈവമണ്ഡലത്തിന്റെ ബഫർ പ്രദേശമായി സംരക്ഷിക്കപ്പെട്ടിരിക്കുന്നു. തീരത്തും സമുദ്രത്തിലുമായി അനേകം തരം ചെടികളും മൃഗങ്ങളും ഈ ദേശീയോദ്യാനത്തിൽ കാണപ്പെടുന്നു. ഈ ദേശീയോദ്യാനത്തിലുള്ള സന്ദർശനം പ്രത്യേകം തയ്യാറാക്കിയ അടിഭാഗം ഗ്ലാസുകൊണ്ട് നിർമ്മിച്ച ബോട്ട്  സവാരിയാണ്. 

## സസ്യജന്തുജാലങ്ങൾ
ലഘുചിത്രം|235x235ബിന്ദു|'''Mangroves'''
വലത്ത്‌|ലഘുചിത്രം|Dugong with tropical fish
[ലഘുചിത്രം|235x235ബിന്ദു|'''[പച്ചക്കടലാമ|Green turtle**]]
[[പ്രമാണം:Common_clownfish.jpg|ലഘുചിത്രം|235x235ബിന്ദു|**Clownfish''']]

## സന്ദർശനം
അടിഭാഗം ഗ്ലാസുകൊണ്ട് നിർമ്മിച്ച ബോട്ടുകൾ മണ്ഡപം എന്ന സ്ഥലത്ത് ലഭ്യമാണ്. ദ്വീപുകളിലേക്കുള്ള സന്ദർശനം നിരോധിച്ചിരിക്കുന്നു. അടുത്തുള്ള തീവണ്ടിനിലയം മണ്ഡപവും തൂത്തുക്കുടിയുമാണ്

## ഇതും കാണുക
* Indian Council of Forestry Research and Education
* Coral reefs in India

## References

വർഗ്ഗം:ഐ.യു.സി.എൻ. വർഗ്ഗം II
വർഗ്ഗം:തമിഴ്നാട്ടിലെ ദേശീയോദ്യാനങ്ങൾ
ക്രൗസ് നെസ്റ്റ് ദേശീയോദ്യാനം

ഓസ്ട്രേലിയയിലെ സൗത്തേൺ ക്യൂൻസ് ലാന്റിൽ, ഡാർലിങ് ഡൗൺസിൽ സ്ഥിതിചെയ്യുന്ന ദേശീയോദ്യാനമാണ് **ക്രൗസ് നെസ്റ്റ് ദേശീയോദ്യാനം**. ക്രൗസ് നെസ്റ്റ്, ഗ്രേപ്പ് ട്രീ എന്നീ പ്രദേശങ്ങളിലായി വ്യാപിച്ചിരിക്കുന്ന ദേശീയോദ്യാനത്തെ പല മേഖലകളായി തരംതിരിച്ചിരിക്കുന്നു. ഈ രണ്ടു പ്രദേശങ്ങളും സൗത്ത് ഈസ്റ്റ് ക്യൂൻസ് ലാന്റ് ജൈവമേഖലയിലെ എസ്ക്കിൽ നിന്നും 40 കിലോമീറ്റർ പടിഞ്ഞാറായാണിത്.  236 ഹെക്റ്റർ പ്രദേശമുണ്ടായിരുന്ന ഈ ദേശീയോദ്യാനത്തെ 1967 ലാണ് പ്രഖ്യാപിച്ചത്. ഗ്രേറ്റ് ഡിവൈഡിങ് റേഞ്ചുവഴി തെക്കൻ ഭാഗത്തിലൂടെ വ്യാപിപ്പിച്ച ഈ ദേശീയോദ്യാനം ഇപ്പോൾ 17.9 ചതുരശ്രകിലോമീറ്റർ പ്രദേശത്തായി വ്യാപിച്ചു കിടക്കുന്നു. 

## സൗകര്യങ്ങൾ
ഈ ദേശീയോദ്യാനത്തിൽ നിരീക്ഷണം നടത്താനുള്ള സൗകര്യം, നടപ്പാതകൾ എന്നിവയുണ്ട്. പിക്നിക്, കാമ്പിങ് എന്നിവയ്ക്കുള്ള സൗകര്യങ്ങളുമുണ്ട്. ഇവയ്ക്കു പണം നൽകണം.

## അവലംബം

വർഗ്ഗം:ക്വീൻസ്‌ലാന്റിലെ ദേശീയോദ്യാനങ്ങൾ
മറോജെജി ദേശീയോദ്യാനം

**മറോജെജീ ദേശീയോദ്യാനം** വടക്കു കിഴക്കൻ മഡഗാസ്കറിലെ സാവ മേഖലയിൽ സ്ഥിതിചെയ്യുന്ന ഒരു ദേശീയോദ്യാനമാണ്. ഈ ദേശീയോദ്യാനത്തിൻറെ വിസ്തൃതി 55,500 ഹെക്ടർ (214 സ്ക്വയർ മൈൽ) ആണ്. സമുദ്രനിരപ്പിൽ നിന്ന് 2,132 മീറ്റർ (6,995 അടി) ഉയരമുള്ള മലനിരകളായ മറോജെജി മാസിഫിൻറെ മദ്ധ്യഭാഗത്തായിട്ടാണ് ഇതിൻറെ സ്ഥാനം. 1952 ൽ ഇതൊരു കർശന റിസർവ്വായി നീക്കിവച്ചപ്പോൾമുതൽ, മാസിഫിനു ചുറ്റുപാടുമുള്ള പ്രദേശങ്ങളിലേയ്ക്കുള്ള പ്രവേശനം ഗവേഷകർക്കും ശാസ്തജ്ഞൻമാർക്കും മാത്രമായി പരിമിതപ്പെടുത്തിയിരുന്നു. ഇത് ഒരു ദേശീയോദ്യാനമായി മാറിയപ്പോൾ പൊതുജനങ്ങൾക്കായി തുറന്നു കൊടുക്കപ്പെട്ടു. 2007 മുതൽ അറ്റ്സിനാനാനയിലെ മഴക്കാടുകൾ എന്നറിയപ്പെടുന്ന ലോകപൈതൃക സ്ഥാനത്തിൻറെ ഭാഗമായി ഇത് മാറി.

## അവലംബം

വർഗ്ഗം:മഡഗാസ്കറിലെ ദേശീയോദ്യാനങ്ങൾ
മഞ്ചിറ വന്യജീവി സങ്കേതം

ഇന്ത്യൻ സംസ്ഥാനമായ തെലങ്കാനയിലെ മേഡക് ജില്ലയിൽ സ്ഥിതിചെയ്യുന്ന വന്യജീവി സങ്കേതമാണ് **മഞ്ചിറ വന്യജീവി സങ്കേതം**. ഇത് ഒരു മുതല സങ്കേതമാണ്. 70തിലധികം പക്ഷിവർഗ്ഗങ്ങളും ഇവിടെ വസിക്കുന്നു. വംശനാശഭീഷണി നേരിടുന്ന മുഗ്ഗർ മുതലയുടെ പ്രധാന ആവാസവ്യവസ്ഥയാണ് ഇവിടം. ഈ വന്യജീവിസങ്കേതത്തിലുള്ള തടാകത്തിൽ നിന്നാണ് ഹൈദ്രാബാദിലേക്കും സെക്കന്ദരാബാദിലേക്കുമുള്ള കുടിവെള്ളം ലഭ്യമാകുന്നത്. 

## ഭൂപ്രകൃതി
തെലങ്കാനയിലെ മേഡക് ജില്ലയിലാണ് മഞ്ചിറ വന്യജീവിസങ്കേതം. ഹൈദ്രാബാദിന് 50 കിലോമീറ്റർ വടക്കുകിഴക്കായാണ് ഈ വന്യജീവിസങ്കേതം സ്ഥിതിചെയ്യുന്നത്. മഞ്ചിറനദിയുടെ പ്രവാഹത്തിൽ 36 കിലോമീറ്ററോളം ഈ വന്യജീവിസങ്കേതത്തിലൂടെയാണ്

ഈ വന്യജീവിസങ്കേതത്തിലുള്ള മനുഷ്യനിർമ്മിതമായ തടാകത്തിൽനിന്നാണ് ഹൈദ്രാബാദിലേക്കും സെക്കന്ദരാബാദിലേക്കുമുള്ള കുടിവെള്ളം ലഭ്യമാകുന്നത്. ഈ തടാകത്തിൽ 9 ചെറിയ തുരുത്തുകളുണ്ട്. പുട്ടിഗഡ്ഡ, ബപൻഗഡ്ഡ, സംഗമഡ്ഡ, കർണ്ണംഗഡ്ഡ തുടങ്ങിയവയാണ് തുരുത്തുകൾ. ഈ തുരുത്തുകളിലുള്ള മരങ്ങൾ ജലപക്ഷികളുടെ കൂടുകൂട്ടലിന് സഹായിക്കുന്നു. തുരുത്തുകളിലുള്ള മരങ്ങളുടെ കട്ടിയേറിയ തണലും ഇവയുടെ കൂടൊരുക്കലിന് സഹായകമാണ്.

## References

## പുറത്തേക്കുള്ള കണ്ണികൾ
* Official Page
ഫോറില്ലൺ ദേശീയോദ്യാനം

**ഫോറില്ലൺ ദേശീയോദ്യാനം,** കാനഡയിലൂടനീളമുള്ള 42 ദേശീയ ഉദ്യാനങ്ങൾ, ഉദ്യാന റിസർവുകൾ എന്നിവയിലുൾപ്പെട്ടതും ക്യൂബക്കിലെ ഗാസ്പെ ഉപദ്വീപിൻറെ ബാഹ്യഭാഗത്തായി സ്ഥിതിചെയ്യുന്നതുമായ ഒരു ദേശീയോദ്യാനമാണ്. ഇത് 244 ചതുരശ്ര കിലോമീറ്റർ (94 ചതുരശ്ര മൈൽ) വിസ്തൃതിയിൽ പരന്നുകിടക്കുന്നു.  1970 ൽ സ്ഥാപിതമായ ഇത് ക്യൂബക്കിലെ ആദ്യത്തെ ദേശീയോദ്യാനമായിരുന്നു. വനമേഖല, കടൽത്തീരം, ഉപ്പു ചതുപ്പുകൾ, മണൽക്കുന്നുകൾ, കിഴുക്കാംതൂക്കായ മലഞ്ചെരിവുകൾ എന്നിവ നിറഞ്ഞ ഈ ദേശീയോദ്യാനത്തിൽ അപ്പലേച്ചിയൻറെ കിഴക്കൻ അറ്റം വരെ ഉൾപ്പെടുന്നു.

## '''ചരിത്രം'''
മക്മാക്, ഇറോക്വീസ് എന്നീ തദ്ദേശീയ വംശക്കാരുടെ  പരമ്പരാഗത വേനൽക്കാല വേട്ടസ്ഥലവും മത്സ്യബന്ധനമേഖലയും ആയിരുന്നു ഒരുകാലത്ത് പ്രദേശം

## വന്യജീവികൾ
കടൽ പക്ഷികളുടെ കൂടുകൂട്ടൽ സ്ഥലമായ ഇവിടെ തിമിംഗിലങ്ങൾ, സീലുകൾ, വനപ്രദേശങ്ങളിലെ സസ്തനികളായ ചുവന്ന കുറുക്കൻ  കറുത്ത കരടികൾ, മൂസ്, ലിൻക്സ്, മിനക്,കൊയോട്ടെ (ഒരുതരം ചെന്നായ), വുഡ്ചക്ക്, മുള്ളൻപന്നി, സ്നോ ഷൂ മുയൽ, ബീവർ, എർമൈൻ തുടങ്ങിയ എന്നിവയെ കണ്ടുവരുന്നു. ഇരപിടിൻമാരായ പക്ഷികളിൽ ഗ്രേറ്റ് ഹോൺഡ് മൂങ്ങ, വടക്കൻ ഹാരിയേർസ്, പെറെഗ്രൈൻ പ്രാപ്പിടിയൻ, കെസ്ട്രെലുകൾ, ബാൾഡ് ഈഗിൾ, റഫ് ലെഗ്ഗ്ഡ് ഹാക്ക്, ഒസ്പ്രേസ് എന്നിവയാണുള്ളത്. 

## അവലംബം
ഡേവീസ് ക്രീക്ക് ദേശീയോദ്യാനം

ഓസ്ട്രേലിയയിലെ ക്യൂൻസ് ലാന്റിന്റെ വടക്കൻ വിദൂരപ്രദേശത്ത് സ്ഥിതിചെയ്യുന്ന ദേശീയോദ്യാനമാണ് **ഡേവീസ് ക്രീക്ക് ദേശീയോദ്യാനം**. ബ്രിസ്ബേനു വടക്കു-പടിഞ്ഞാറായി 1,392 കിലോമീറ്ററും കൈർൻസിനു വടക്കു-പടിഞ്ഞാറായി 20 കിലോമീറ്റർ അകലെയായുമാണ് ഇതിന്റെ സ്ഥാനം.ഏയ്നാസ്ലെ ഉയർന്നപ്രദേശങ്ങൾക്കും  ക്യൂൻസ് ലാന്റ് ജൈവമേഖലയിലെ വെറ്റ് ട്രോപ്പിക്സിനുമിടയിലാണ് ഈ ദേശീയോദ്യാനം. 

വംശനാശം നേരിടുന്ന നോർത്തേൺ ബെറ്റോങ്ങിനെ സംരക്ഷിക്കുന്ന വന്യജീവിസങ്കേതം എന്ന രീതിയിൽ പ്രാധാന്യമർഹിക്കുന്നു. ഈ ദേശീയോദ്യാനത്തിൽ ആകെ 5 അപൂർവ്വമോ വംശനാശം നേരിടാൻ സാധ്യതയുള്ളതുമായ സ്പീഷീസുകളെ തിരിച്ചറിഞ്ഞിട്ടുണ്ട്. 

## അവലംബം

വർഗ്ഗം:ക്വീൻസ്‌ലാന്റിലെ ദേശീയോദ്യാനങ്ങൾ